Rezistañs - Wikipedia\nAr fed sevel ouzh un nerzh, un urzh diazezet eo ar rezistañs. Rezistanted a vez graet eus an dud a stourm evit reiñ lamm d'an urzh-se, pe da nebeutañ herzel outañ a ren anezho. Daou dra a c'haller lavarout diwar-benn ar ger Rezistañs :\nn'eo ket neptu, diskouez a ra eus peseurt tu emañ ar re a ra gantañ. Rezistanted a reont anezho o-unan, pa ra an urzh enebour gant gerioù negativel kentoc'h, evel tud disuj, estremourien pe spontourien zoken. Eus o zu e implij ar Rezistanted gerioù negativel evit komz eus an urzh a zo kaoz : gwaskerien, diktatouriezh, impalaerouriezh, oligarkiezh, establishment, etc. Gerioù arbennik a vez a-wechoù hervez ar broioù hag ar mareoù istor : nomenklatura en Unvaniezh Soviedel da skouer.\nur ger ledan eo, implijet evit stourmoù liesseurt ha niverus er bed hag en istor. Ar ger brezhonek-se a zeu eus ur ger gallek strishoc'h avat, Résistance, da lavaret eo ar rezistañs c'hall e-pad an Eil Brezel-bed. Kavet e vez luskadoù rezistañs e-leizh en oberennoù faltazi ivez.\nRezistanted spagnol ouzh arme Buonaparte hag he doa aloubet ar vro, e 1808 e Valdepeñas e Proviñs Ciudad Real.\nGandhi en deus implijet an disenterezh keodedel pa oa e penn ar Rezistañs indiat a-enep Impalaeriezh Breizh-Veur.\nEnebiñ a ra ar Rezistanted ouzh ur gouarnamant (estren pe diabarzh), un arme, ur galloud bennak eta, en un doare kuzh pe get, hag e-maez lezenn an aliesañ. War div dachenn e stourm ar Rezistanted enep an urzh a zo anv anezhañ :\nar rezistañs milourel : un arme enep unan all (komz a reer eus un "arme rezistañs" a-wechoù) pe ar gouvrezel ; hag en ur brezel etre broioù pe ur brezel diabarzh,\nar resistañs politikel, a zo liesseurt ivez, dre ar rezistañs dizoberiant da skouer, gant an disenterezh keodedel hag an nann-feulster.\nAr galloud milourel ha politikel a c'hall bezañ armerzhel, sokial ha sevenadurel dre astenn-ster, da skouer ar rezistañs a-enep ar bedeladur, pe c'hoazh an Emsav breizhek.\n1 Ar Rezistañs en istor\n1.2 XVIIIvet ha XIXvet kantved\n2 Ar rezistañs en oberennoù faltazi\nAr Rezistañs en istorAozañ\nEmsavadeg ar Bonedoù ruz a c'hall bezañ gwelet evel ul luskad rezistañs politikel armet enep monarkiezh absolut ar roue gall [[Loeiz XIV (Bro-C'hall)|Loeiz XIV].\nXVIIIvet ha XIXvet kantvedAozañ\nAr gouvrezel a oa unan eus doareoù ar Chouaned da vrezeliñ e Breizh.\nwar an dachenn politikel ha gwirel o deus klasket Bretoned evel Loeiz ar Chalotez hag Armand Tuffin ar Roueri enebiñ ouzh ar vonarkiezh absolut gall\nar Chouaned a oa rezistanted a-enep an Dispac'h Gall hag ar renadoù politikel nevez tennet dioutañ : Kentañ Republik Bro-Chall ha diktatouriezh Napoleone Buonaparte, dre emsavadegoù kouerien, ar gouvrezel ha goude ar brezel war tachennoù bras,\nkalz pobloù all o deus enebet ouzh an drevadennouriezh, da skouer an Amerindianed e Norzhamerika, ar brezelioù trevadennel en Azia hag Afrika, war an dachenn vilourel dreist-holl\nLuskadoù rezistañs e-leizh zo bet en XXvet kantved, a-enep an hollveliouriezhioù (ar gomunouriezh hag ar faskouriezh), an drevadennouriezh, hag urzhioù politikel ha sokial a bep seurt.\nEmsavadeg Ghetto Varsovia e 1943, un darvoud bras eus ar Rezistañs yuzev enep al Loskaberzh e Polonia.\nE-touez ar rezistañsoù-se e vez anv alies eus ar Rezistañs e-pad an Eil Brezel-bed, da lavaret eo al luskadoù rezistañs enep nerzhioù an Ahel. E-touez ar re bouezusañ en Europa e c'haller menegiñ : ar rezistañs poloniat, ar rezistañs yougoslavat, ar rezistañs soviedel, ar rezistañs c'hresian, ar rezistañs norvegat, ar rezistañs vreizhat, ar rezistañs c'hall, ar rezistañs velgiat, ar rezistañs danat, ar rezistañs tchek, ar rezistañs albanat, ar rezistañs izelvroat, ar rezistañs italian hag ar rezistañs alaman. Rezistañs ar Yuzhevien a-enep an naziegezh a oa ivez.\nA-wechoù ez eus gerioù arbennik evit envel ul luskad resis : Arbegnoch e vez graet gant ar Rezistañs etiopiat a-enep Italia faskour etre 1936 ha 1941, ha Shiftaed a veze graet eus ar Rezistanted-se gant an Italianed.\nImplijet e vez ar ger Rezistañs hiziv hon deiz gant luskadoù zo, evel :\nResistañs pobl, ur strollad emsavidi sirian kuzh, oberiant abaoe 2018 e Brezel diabarzh Siria,\nResistañs pobl, ur strollad emsavidi armet yemenat, oberiant abaoe 2015 e Brezel diabarzh Yemen.\nAr rezistañs en oberennoù faltaziAozañ\nGant ur bern oberennoù ez eus bet taolennet rezistañsoù pe rezistanted, el lennegezh (da skouer ar c'homics V for Vendetta gant Alan Moore), er sinema (da skouer filmoù sinema diwar-benn emgannnoù dieubidigezh vroadel evel Braveheart (1995) gant Mel Gibson, The Wind That Shakes the Barley (2006) gant Ken Loach), er c'hoarioù-video, hag all hag all.\nDiwar-benn ar Resistañs e-pad an Eil Brezel-bed moarvat eo bet savet ar muiañ a oberennoù : danevelloù ha romantoù e-leizh, ha filmoù ivez, da skouer Schindler's List (1993) en Alamagn, aozet gant Steven Spielberg, Black Book (2006) en Izelvroioù gant Paul Verhoeven... E Breizh e c'haller menegiñ ar film stadunanat Assignment in Brittany (1943). Kavet en deus gwelloc'h ar sinema gall alies kontañ ar Rezistañs c'hall e-pad an Eil Brezel-bed dre gomediennoù : La Traversée de Paris, La Grande Vadrouille, Mais où est donc passée la septième compagnie ?, Papy fait de la résistance, hag all hag all.\nDiwar-benn ar Rezistañs e Breizh :\n(fr) La résistance bretonne du XVème siècle à nos jours, gant an istorour Philippe Tourault, 2002, Perrin, (ISBN 2-262-01539-2)\n(fr) Résistance et conscience bretonne, 1940-1945, l'hermine contre la croix gammée, gant an istorour Jean-Jacques Monnier, 400 p., Yoran embanner, Fouesnant, 2007\nWar dachenn ar gwir :\n(en) Non-combatant Immunity as a Norm of International Humanitarian gant Judith Gail Gardam (1993). Martinus Nijhoff. (ISBN 0-7923-2245-2).\n(en) The Martens Clause and the Laws of Armed Conflict gant Rupert Ticehurst, 30 a viz Ebrel 1997, International Review of the Red Cross no. 317, pp. 125–34. Patrom:ISSN\nAdtapet diwar « https://br.wikipedia.org/w/index.php?title=Rezistañs&oldid=1920321 »\nKemm diwezhañ d'an 1 Gen 2022 da 12:13


Olivier de Coëtivy - Wikipedia\nSkoed an tiegezh\nOlivier de Coëtivy, ganet e 1418, marvet e 1480, a oa un aotrou gall, a orin breizhat. Kuzulier ha kambrelan ar roue gall Charlez VII e oa. Titloù ha kargoù en doa : kont Taillebourg, aotrou Royan ha Saujon, kabiten Saintes ha Talmont, ha senesal Guyenne.\nMab e oa da Alain III de Coëtivy ha Catherine du Chastel, breur da Prigent VII de Coëtivy ha da Alain IV de Coëtivy, lesanvet « le cardinal d'Avignon ».\nDimeziñ a reas da Marie de France (anvet ivet « Marie de Valois », 1444–1473), bastardez da Charlez VII ha da Agnès Sorel.\nSenesal Guyenne[kemmañ | kemmañ ar vammenn]\nAdkemeret e voe Akitania digant ar Saozon gant an arme c'hall e 1451. Anvet e voe Olivier de Coëtivy da senesal Guyenne gant Charlez VII, ha da gabiten kêrioù ha kestell Saintes ha Talmont.\nD'an 23 a viz Here 1452 e voe treitouret Olivier de Coëtivy gant Arnaud Bec ha prizoniet gant Louis de Brutailhs, ha kaset da Vro-Saoz, goude adkemeret Bourdel gant John Talbot, lakaeet gant Henry VI e penn an arme saoz. Dre feur-emglev e oa bet lakaet priz an daspren d'ar 15 a viz mae 1454, ha sinet gant John Talbot hag Olivier de Coëtivy, ha dieubet e voe senesal Guyenne kenkent ha paeet un darn eus an daspren en Genver 1455, ar peurrest a oa da vezañ paeet a-hed an tri bloaz goude. koulskoude, n'en dije kuitaet bro-Saoz nemet en 1458 er sizhun a-raok e eured.\nJean Favier, Dictionnaire de la France médiévale, Fayard, 1995, (ISBN 978-2-213-03139-2) (fr)\nGeorges Minois, Charles VII – Un roi shakespearien, Perrin, 2004, (ISBN 978-2-262-02127-6) (fr)\nAdtapet diwar « https://br.wikipedia.org/w/index.php?title=Olivier_de_Coëtivy&oldid=1875792 »\nKemmoù diwezhañ degaset d'ar bajenn-mañ d'an 19 Mae 2020, da 16:57.


Spontet eo an holl en Oriant goude m'eo bet falc'het daou vugel dec'h. Penaos prientiñ arnodennoù ar vachelouriezh ? Trubuilhoù ul labourer-douar bio e Daoulaz. Gouel ar C'havalcade e Skaer, setu rol ar c'heleier en noz-mañ\nAnavezet eo bet an daou susped o deus falc'het bugale en Oriant\nN'oa ket an aotre da vleniañ ha bleniañ a rae karr-tan e vamm. Ar gwaz en eus falc'het daou vugel en Oriant hag ar plac'h a oa en e gichen 'barzh an oto a zo bet anavezet gant ar polis. Ar paotrig a zek vloaz a zo marvet hag e genderv oadet a 7 vloaz a zo bet kaset da ospital Brest. Hiroc'h da glevet er c'heleier-mañ.\n'benn sizhun e vo dalc'het arnodennoù kentañ ar vachelouriezh\nSañset emañ al liseidi oc'h adwelet neuze... Penaos bezañ prest da bakañ diplom ar vacho ? Tanguy Kermorgant, kelenner e Naoned a roio e guzulioù fur deomp.\nGwall baket eo ul labourer-douar bio\nE Daoulaz e sav trouz ma c'hellfe douaroù hag a vez labouret e mod biologel bezañ gwerzhet da beizanted all, o labourat e mod conventionnel. André Gac, perzh er c'huzul skoazell a ziplego hiroc'h deomp.\nE Skaer e vez dalc'het gouel vras ar C'havalcade\nDibaoe 1923 e vez lidet Meurlarjez eno. Emgav er c'heleier-mañ gant Louis Montfort. Ar skaerat 'oa bet ganet ar memes bloavezh !


Touzerez - Wikipedia\nUn douzerez dre dredan\nUn douzerez, pe troc'herez-blev, zo ur mekanik da droc'hañ pe da douzañ blev, pe e vije blev un den, pe blev ul loen, un dañvad peurvuiañ. Savet eo ar ger diwar ar verb touzañ, a dalvez kement ha troc'hañ berr.\nTouzerezioù gant an dorn a zo, ha re all a ya en-dro gant an tredan, trouzus alies ha displijus d'an divskouarn. Hogen an touzerezh a c'hall bezañ graet gant doareoù all, koavenoù kimiek da skouer. Da neuze e komzer eus divleviñ, pe disvleviñ kentoc'h.\nA-raok ober gant un douzerez e veze graet gant ur sizailh, sizailh-vlev evit an dud, ha sizailh-deñved, a zo brasoc'h.\nAdtapet diwar « https://br.wikipedia.org/w/index.php?title=Touzerez&oldid=1852062 »


Aprèm'Jazz - Kemper (BR)\nDegemer Bevañ e Kemper Sevenadur C’hoariva, sonerezh, dañs Aprèm'Jazz\nKrouet e oa bet ar gevredigezh Aprèm’Jazz e2001 abalamour de vrudañ ha da skignañ an jazz.\nBep bloaz e vez kinniget un heuliad sonadegoù nevez. D’ar Sul goude merenn e vezont dalc’het peurvuiañ.\nSonadegoù e salioù bihan, kejadennoù jazz, gant tud brudet, sonerien eus ar rannvro pe re anavezet er bed a-bezh, peadra zo da blijout d’an holl. Diwar se e vez aozet sonadegoù e lec’hioù a bep seurt gant sikour hor c’hevelerien niverus e Kemper hag e Kerne : Ti an Holl Penharz, ar pub Ceili, C’hoariva Kerne, C’hoariva Max Jacob, an Triskell e Pont-’n-Abad, an Archipel e Fouenant…\nAr pezh a gont da gentañ-penn evit izili ar gevredigezh eo ar blijadur da vezañ asambles, da selaou jazz a-stroll, pell diouzh an arnodoù digomprenus evit an darn vrasañ eus an dud, anez lakaat live an abadennoù a-fet sonerezh da zigreskiñ evit kelo-se. Krouet he doa Kemper Jazz Festival e miz Ebrel 2010 gant ar memes spered diazez.\nBep bloaz e fell da Aprèm’Jazz reiñ tro d’arzourien eus ar c’hornad da ziskouez ar pezh a reont, ha da sonerien a vicher ha d’amatourien da gejañ an eil re gant ar re all, da-geñver masters-class lakaomp.\n53 hent-dall an Oded\nPgz 06 32 40 09 73\nEvit gouzout hiroc’h, it e-barzh lec’hienn Aprèm'Jazz.


divskoaz - Wikeriadur\nSavet diwar an anv-gwan pegementiñ div hag an anv-kadarn skoaz\nDa geñveriañ gant ar ger kernevveurek dywscoth\ndivskoaz /ˈdi(w)skwa(s)/ daouder benel (furm vihanaat : divskoazig, liester : divskoazioù)\n(Korfadurezh) Daouder an anv-kadarn skoaz\nAr C'houil a sav e vazh hag a sko tri pe pevar daol, a-dro-chouk, war benn ha war divskoaz an den gwenn, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 102.)\nP'am boue koulmet-mad va c'hordenn ha great enn-hi ur c'houlm-par, e lakiz va fuzil enn dro d'am diouskoaz, adren va c'hein. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 133.)\n[...] ; Job a oa ledan ha skoulmet-kaer, Lom a oa strizh e zargreiz ha strizh e zivskoaz ; [...]. — (Jakez Riou, An Ti Satanazet, Skridoù Breizh, 1944, p. 26.)\nDa gentañ, den nemetañ ne blede na gant e varv na gant e vlev a dape dezhañ betek e zivskoaz ; [...]. — (Jarl Priel, Va Zammig Buhez, Al Liamm, 1954, p. 20.)\nHe fennad-blev kazugel a oa paket e div vailhadenn war he divskoaz, hag ul lien gwenn a gelc'hie he zal, evel ur gurunenn. — (Jakez Riou, Geotenn ar Werc'hez ha danevelloù all, Al Liamm, 1957, p. 66.)\nGoursevel ha diskenn a rae he divskoaz. — (Youenn Drezen, Sizhun ar Breur Arturo, Al Liamm, 1971, p. 63.)\nLakaat a ris ma brec'h war he divskoaz. — (Pêr Denez, Glas evel daoulagad c'hlas na oant ket ma re, Al Liamm, 1979, p. 62.)\n[...], en em gavout a rae evel pan en dije gwisket war e zivskoaz ur vantellad enor nevez ha broudus. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 307.)\nHag eñ da sevel en e goazez ma kouezhas mantell bonner Hagrid diwar e zivskoaz. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 68.)\nEn doare-skrivañ etrerannyezhel e vez skrivet diwskoaz, diw skoaz\ngalleg : (paires d') épaules (fr)\nkerneveureg : dywscoth (kw)\nAdtapet diwar « https://br.wiktionary.org/w/index.php?title=divskoaz&oldid=186328 »\nKemmoù diwezhañ degaset d'ar bajenn-mañ d'an 26 Du 2014, da 16:25.


Panjab (India) - Wikipedia\nPanjab (ਪੰਜਾਬ e pandjabeg, पंजाब e hindieg, پنجاب en ourdoueg) zo unan eus stadoù India, er gwalarn. Un tamm eus rannvro gozh Panjab eo, zo rannet bremañ etre Pakistan hag India.\nPanjab eo kreñvlec’h ar Siked : eno emañ Amritsar, o c’hêr sakr, tost da harzoù Pakistan. Muzulmiz hag Hindoued zo ivez o vevañ e Panjab India. En em astenn a ra ar stad indian war-hed 50.362 km² ha tremen 24.289.296 a annezidi zo enni (e 2000). Chandigarh eo ar gêr-benn ; dre m’eo ivez kêr-benn stad Haryana, e vez melestret ar gêr-se en he fart hec’h-unan avat. Ludhiana eo ar gêr bobletañ.\nPanjab ar Reter a voe krouet e 1947, pa voe rannet Pakistan diouzh India. E 1966 e voe rannet ar stad-se e teir stad nevez : an hini zo anvet Panjab bremañ, Himachal Pradesh ha Haryana.\nAr pandjabeg, skrivet gant ar skritur gurmukhi, eo yezh ofisiel ar stad. Komzet e vez gant tremen 90% eus an annezidi. An hindieg hag an ourdoueg eo an div yezh all a gomzer ar muiañ.\nAdtapet diwar « https://br.wikipedia.org/w/index.php?title=Panjab_(India)&oldid=1807791 »\nKemmoù diwezhañ degaset d'ar bajenn-mañ d'an 4 Her 2018, da 06:04.


Evit implijoù all, gwelet Domino (disheñvelout).\nDomino gwregel-gourel, embannet gant Keit Vimp Bev.\nAr c'hoari domino zo ur c'hoari eus Sina, 28 plakennig ennañ, graet gant tammoù koad hirgarrezek anvet dominoioù (pe dominoennoù), warne div rann garrezek niverennet gant pikoù eus unan da c'hwec'h ha reoù gwenn ouzhpenn, ar pezh a ra seizh niver disheñvel.\n"Pa zeuas al lanchennad-se d'am bete, e chomis gant va genou digor evel hini ur wrac'h o c'hoari domino pa zegouezh Mari-Janed en he dorn." e-barzh Amañ hag Ahont gant Jarl Priel, Al Liamm, 1957, pajennoù 257-258.\nDomino ! "Cheu nevez" - Histoire et pratiques du jeu de domino dans le Léon, Herve Lossec, embannet gant ar FALSAB, 2002.\nAdtapet diwar « https://br.wikipedia.org/w/index.php?title=Domino&oldid=1990634 »


Gant ar broduerien saladenn oa implijet kalz a Vetam-Sodium. © AFP - Fred TANNEAU\nDiffusion du lundi 5 novembre 2018 Durée : 11min\nAr Metam-sodium, ar referundum e Kaledonia-Nevez, ar Brezel bras : setu temoù ar reportajoù skignet er c'heleier.\nDifennet eo ar Metam-sodium\nDifennet eo al louzou-amprevaned, Metam sodium e-barzh. Klañv e vefe pevar-ugent den bennak ganto. Evel en un atant e Kleder, pemp den oa bet tapet fall gant al louzou-mañ. E-pad tri miz hepken e vo difennet da gentañ.\n"Met un dibab mat eo dija", hervez Youenn Lecoeur, deus ar gevredigezh Breizh vev. "Ne ra ket ar stad un dibab kreñv o tifenn ar Metam-sodium", eme Jean-Paul Runigo, ezel deus Dour ha sterioù Breizh.\nReferundum e Kaledonia-Nevez : "ur skouer evit tiriadoù all"\nHag emrenn e fell deoc'h bezañ ? Ar respont a zo nann evit seiz hag hanter-kant dre gant deus ar C'hanakiz. Aozet e oa disul ar referundum e Kaledonia-Nevez.\nA-dost oa bet heuliet gant izili an UDB, hag e vouez-aotreet, Nil Caouissin. "Gant ur feur uhel a-walc'h evit an dizalc'hiezh eo ret marc'hata ur statud nevez. D'am soñj oa mat aozañ ur refereundum emdermeniñ hag e tlefe bezañ ur skouer evit tiriadoù all."\nPet a Vretoned lazhet e-pad ar Brezel bras ?\nDa vare kantvet deiz-ha-bloaz fin ar brezel pevarzek, e kinnig France Bleu Breizh Izel deoc'h reportajoù e brezhoneg a-hed ar sizhun. Pet a Vretoned oa bet kaset da vrezeliñ ha pet anezho a zo marvet ? Ur gwir tabut a zeus abaoe bloavezhioù.\n240.000 : setu an niver a soudarded deus Breizh lazhet, hervez ar perzh a zo bet skrivet war monumant Santez-Ana-Gwened, goude ar brezel. E gwirionez, e vefe kentoc'h 130.000 soudard lazhet. Met ne vez ket kontet ar re marv goude an armistis, pe ar re klañv.


Otto IV an Impalaeriezh santel - Wikipedia\nOtto IV an Impalaeriezh santel\nOtto IV an Impalaerezh santel, anvet Otto Braunschweig ivez (Braunschweig ?, 1175 pe 1176 – Harzburg, 19 Mae 1218) a oa niz da Richarzh Kalon-Leon, a roas Poatev hag Akitania dezhañ. Otto a zaskoras an div vro dezhañ e 1198, pa voe dilennet da roue ar Romaned.\nE 1209 e voe kurunennet evel Impalaer santel gant ar pab Inosant III.\nHag eñ impalaer eus tierniezh ar Welfed e renas war-lerc'h Herri VI an Impalaeriezh Santel, eus tiegezh Hohenstaufen, marvet en 1197, gant ur mab re vihan da ren evit neuze, Friedich II. Otto a gasas un hir a vrezel evit ar gurunenn a-enep eontr Friedrich, Fulup Swabia, ha ne c'hallas ren ervat nemet goude drouklazhet Fulup e 1208, betek 1211, pa voe ezkumunuget gant ar pab abalamour ma klaske teurel e zorn war rouantelezh Sikilia.\nAdtapet diwar « https://br.wikipedia.org/w/index.php?title=Otto_IV_an_Impalaeriezh_santel&oldid=1905247 »\nKemmoù diwezhañ degaset d'ar bajenn-mañ d'an 21 Mez 2021, da 15:47.


Diskouezadegoù pad | Ville de Vannes\nDiskouezadeg - Ag ar furchadeg d'ar mirdi Dastumad ragistor hag arkeologiezh\nDastumadoù pad ar mirdioù a ya d’ober hêrezh ar c’hantvedoù tremenet. Livadurioù, traezoù arz kinkliñ, pezhioù arkeologel pe dibarderioù ag an natur : an holladoù puilh ha liessort a ya d’ober ar glad boutin a zo kefridi ar mirdioù o zreuzkas d’ar remziadoù da zonet.\nAn dastumadoù-se, madoù danvezel ha memor dec’h anezhe, eo an dachenn a labour an istorourion àrni evit un doare taolenniñ adpriziet dibaouez. Get an enklaskoù arkeologel kaset en-dro er Mor-Bihan abaoe an 19vet kantved ec’h eus bet degaset traezoù pinvidik. An traezoù kaerañ a ginniger hiziv er Mirdi Istor, hervez un hentad kronologel.\nLe journal des collections.pdf\nDiskouezadeg - Ag ar furchadeg d'ar mirdi\nHe fal eo taolenniñ hentad an traezoù daet ag ar furchadegoù arkeologel betek o c’hinnig d’an dud. Get al labourioù kaset da benn bep blez e vez diskoachet aspadennoù arkeologel, test ag un istor div wezh mil blez ha lakaet e vez traezoù kozh stank àr wel. Goude o studiiñ eo tonket kalz anezhe da voned a-barzh dastumadoù ar mirdi.\nEn diskouezadeg-mañ e vo kinniget traezoù heverk a za a deir lec’hienn arkeologel furchet e Gwened en dekvloaziadoù diwezhañ ha roet da Kêr e 2010 :\nUr puñs galian-ha-roman, e straed ar Marichal Leclerc (kalz a briajoù, en o mesk daou bicher didorr, un dablezenn skriviñ e koad);\naspadennoù ag ar benniliz, e boulouard ar Peoc’h (meur a gant tamm ag ur freskenn- livet a yae panelloù flamm o livioù d’o ober – ruz, du, okr, gwer…);\nkouent krennamzerel karmezidi ha karmezezed Bodon (listri ha traezoù ag ar vuhez pemdeziek, elfennoù kinkladurioù, traezoù bez).\nDastumad ragistor hag arkeologiezh\nHervez un hentad kronologel, ag ar Paleolitik betek ar mare galian-ha-roman e c’heller gwelet oc’hpenn 700 traezenn hor c’has àr roudoù sevenadurezhioù kozh o deus merket ar Mor-Bihan ha Breizh.\nEvit ar Ragistor, krogiñ a ra an dra-se get binvioù kentidik, anvet bili kempennet e kailhastrennoù benet 450 000 blez (lec’hienn Sant Kloman e Karnag). Donet a ra un nebeud troioù-gouzoug kregin ag ur veredeg diskoachet àr Edig, testoù diwezhañ ag ur gevredigezh chaseourion-kutuilherion.\nAn hollad heverkañ hag an hini nemetañ pe dost e Frañs eo traezoù bez an Neolitik, deiziadet a 4000 blez a-raok hon oadvezh, a za ag ar savadurioù meurvaenek bras ag arvor ar Mor-Bihan : Krugell Sant Mikael hag ar Voustoer e Karnag, Mane ar C'hroueg e Lokmaria-Kaer ha Tumieg en Arzhon-Rewiz. Meur a gant bouc'hal levnet hag e karregadoù rouez (jadeit, variskit…) ha podoù a bep seurt zo en traezoù bez.\nEn un eil sal, gouestlet d’ar C’hent Istor, e kinniger fiziadoù a bep seurt a draezoù metalek (armoù, binvioù, bravigoù), a oadvezh an arem. Anv zo dreist-holl ag ul lod troioù-brec’h fetis get kinkladurioù mentoniel asket, dizoloet e Begnen. Traezoù pouezus ag oadvezh an houarn a za da glokaat an hentad (goustilh a Giberen, bouc'hilli-lagadek ag Arvorig, staterioù wenet en argant hag en aour, mein-sav galian).\nEn un armel-wer emañ an traezoù bez dizoloet e bezioù ar briñsed er Bonoù : troioù-brec’h arem stank, jarloù e pri poazh ha dreist-holl ur billig etruskat hag ur situla mod Ticino, daou lestr dibar en arem hep o far e kornôg Breizh…\nEn ur sal diwezhañ e kinniger traezoù galian-ha-roman stank a za a furchadegoù graet e tolpad Gwened hag an trowardroioù. Diskouez a reont razh arvezioù ar vuhez pemdeziek, evel al listri hag an añforennoù, ar binvioù en arem hag en houarn, ar gwererezh, ar bragerizoù, ar c’hinkliñ savadurioù, ar moneizoù.


Titl orin : Tenkū no Shiro Rapyuta\nDeuet er-maez : Japan : 2 a viz Eost 1986\nStadoù-Unanet : 1añ a viz Ebrel 1989\nFrañs : 15 a viz Genver 2003\nPadelezh (PAL-DVD) : 126 munutenn munutenn\nSkigner : Buena Vista Distribution\nProduer : Isao Takahata\nTenkū no shiro Rapyuta (天空の城ラピュタ, ar c'hastell en oabl) a zo un film bevaat japanek aozet gant Hayao Miyazaki e 1986.\nUn aerlestr sturius a zo taget gant morlaerien. Sheeta, ur plac'h yaouank prizoniad d'ur bandennad soudarded, a skamp kuit ha kouezhañ a ra eus a lestr. E dro-c'houzoug hud a vir anezhi da vezaén flastret war an douar ha degouezh a ra e divrec'h ur paotr anvet Pazu.\nAr paotr yaouank a labour en ur maen-gleuz ha kemm a ra e vuhez adalek ar mare-mañ. Dre m'en deus savetet anezhi e diviz gwareziñ anezhi diouzh an dud o klask war he lec'h. Pazu a gont da Sheeta emaén o klask war-lec'h Laputa, ur c'hastell a nij en oabl, arouezh ur sevenadur hollgaloudus aet da get.\nKlask a raio neuze an daou grenard kavout kastell ar vojenn, daoust d'ar soudarded hag a zo war-lec'h Sheeta.\nAdtapet diwar « https://br.wikipedia.org/w/index.php?title=Tenkū_no_Shiro_Rapyuta&oldid=1890998 »\nKemmoù diwezhañ degaset d'ar bajenn-mañ d'an 1 Gen 2021, da 11:39.


Diforc'hioù etre adstummoù "Holen" - Wikipedia\nDiforc'hioù etre adstummoù "Holen"\nStumm eus an 23 Gou 2010 da 22:51\n2 okted lamet , 10 vloaz zo\nStumm eus an 23 Gou 2010 da 22:33 (kemmañ)\nStumm eus an 23 Gou 2010 da 22:51 (kemmañ) (dizober)\nAn [[holen]] a zo ur [[maenad]] graet eus [[kloridenn sodiom]] dreist-holl. An holen a zo ret evit ma vefe buhez war an douar, met e nebeudadoù. Fall e teu da vezañ d'al loened ha d'ar plant pa ez eus re anezhañ.\nUn temz-boued eo ivez, unan eus ar re goshañ hag ar re voutin er bed. Hag implijet e vez ivez evit ar [[salladur]], a zo un doare da virout ar boued gantañ. An holen evit bezañ debret a c'hall kaout meur a stumm : holen-taol puraet pe get, e meur a stummvent, blaz ha liv.\nPuraat an holennholen a ro un holennholen gwenn-kann ha munut, met kollet gantañ e berzhioù boued hag ouzhpennet ennañ harperioù ha danvez fluoret ha iodet. Implijet e vez ar muiañ gant an dud er bed avat. Implijet e vez ivez evit produiñ paper, gwiad, soavon ha skarzherioù.\n[[Skeudenn:France-Noirmoutier-Sel brut.jpg|thumb|300px|Holen eus [[Nervouster]] nevez dastumet]]\n* Holenn-maen : ur gwiskad maenad kalz holen ennañ eo, graet pell-pell zo dre ziaezhennadur lennoù pe morioù diabarzh. Eztennet e vez eneus ur vengleuz pe dre ensinklañ dour,\n* Holen-mor : produet eo dre ziaezhennañ an dour mor en ur [[palud]],\n* Gallout a reer tennañ an holen end-eeun eus ar mor dre an [[hili]], da lâret eo dour gant kalz holen ennañ.\nAdtapet diwar « https://br.wikipedia.org/wiki/Dibar:MobileDiff/775143 »


Ambroug a ra Etamine holl oberourien ar saverezh, ar mererezh savadurioù hag an terkerezh tiriad evit empentiñ, sevel ha korvoiñ diskoulmoù sirius, efedus hag ijinek da ebarzhiñ kalite a-fet endro en o raktresoù.\nDiorren a ra Etamine abaoe 15 vloaz bremañ ur varregezh anzavet evit lakaat da dalvezout diskoulmoù padus evit ar saverezh. Diaraoger a-fet implijout an darvanerezh termek dinamek, a vez o heñchañ hiziv-an-deiz an darn vrasañ eus an empenterien savadurioù efedus, e tegas Etamine da bep raktres e sell hag e skiant-prenet gounezet a-hed an 2000 oberiadenn en deus kemeret perzh enno.\nDiazezet e vez ganeomp pep emelladenn war un dro war :\nHor mailhoni deknikel, skoret gant ostilhoù darvanerezh galloudek a vestroniomp penn-da-benn (10% eus hor c’hengreadur a zo gouestlet d’ar c’hlask ha diorren);\nHor skiant-prenet oberiant war ar raktresoù saverezh ha terkañ, war mestroniezh al labourioù, skoazeller mestroniezh an oberiadur pe skoazeller korvoer.\nA-drugarez d’an div varregezh-se, ne gas ket hon emelladenn redioù nevez d’ar raktresoù met sikour a ra kentoc’h da dizhout ar c’hempouez gwellañ etre savouriezh, efedusted ha budjed, en ur aesaat an diviz etre holl oberourien ar raktres.\nHon engouestl eko-atebek\nUr c’hevredad kevelouri produiñ (SCOP) eo Etamine, staget en abeg da se ouzh tachenn an ekonomiezh sokial ha kengret. Gant ar statud-se eo engouestlet pep ezel eus ar skipailh, kevelet en embregerezh, e servij hor galvedigezh voutin.\nStaliet eo hor sez en ur savadur burevioù pozitivel e energiezh evit an holl implijoù, e-lec’h ma renomp ul labour gwellaat an efedusted dibaouez.\nEvit echuiñ e labouromp war ar pemdez evit digreskiñ hor skog war an endro (pennadoù-hent micherel gant doareoù dezougen dous, gwellekaat hor parkad urzhiataerioù, dafar burev eko-atebek...).\nNicolas Molle gwelet gant Dominique Gauzin-Müller\nKrouet e oa bet ar burev studi ETAMINE e 1999 gant Nicolas Molle, bet merour anezhañ da-gentañ ha Prezidant anezhañ goude an tremen eus ar statud SARL d’na hini a SA e penn-kentañ 2014. An disavourez ha kazetennerez Dominique Gauzin-Müller he deus e aterset war e dreugad, e enklaskoù hag e luskedoù.\nBemdez e kenlabouromp gant kengret, doujañs hag hegarated. Hon darempredoù a zo diazezet war ar fiziañs hag an dreuzwelusted, e servij ar c’henstroll hag an hevoud el labour.\nGwir ha didro eo hon engouestl evit an endro. Gant pragmategezh ha mennerezh, e roomp ar pep gwellañ ac’hanomp, kendrec’het ma’z omp gant talvoudegezh hon ober.\nKrediñ a reomp mont er-maez eus an hentoù boas evit mont war-raok dizehan ha kinnig diskoulmoù ijinus, diaraoger a-wechoù met mestroniet bepred, evit reiñ da vat o goulenn d’hon arvalien.\nKregiñ a reomp e-barzh pep taol-arnod gant plijadur, prest da dalañ ouzh an dae en un doare gwellwelus, oberiant ha youlek. Pep hini anezho a zo gwelet evel dibar ha pinvidikaus.\nEr savadur pozitivel e energiezh « Woopa » e Vaulx-en-Velin emañ staliet hor sez (www.woopa.coop)


Gounit ar bederdelienn-dour – Marsilea peder-delienn (Marsilea quadrifolia) - Botanix – Ur gelaouenn diwar-benn ar plant\nGounit ar bederdelienn-dour – Marsilea peder-delienn (Marsilea quadrifolia)\nRaden-dour eo ar bederdelienn-dour (Marsilea quadrifolia), damheñvel he delioù ouzh re ar melchon. Ha kavout a ra deoc'h n'eus netra boutin etre ar gerioù raden-dour ha melchon ? Geus avat, deskrivañ a reont mat-tre ar plant divoas-mañ, kinklus-kaer ha peuzanavezet gant al liorzhourien.\nKorzennoù-gwrizienn hir-tre, dezho stumm ur re lasoù, he deus ar bederdelienn-dour. Peder delienn o deus an delioù, hag a flot war c'horre an dour. Damheñvel int ouzh re ar bederdelienn da gentañ-razh. Pa tenner ar c'horzennoù-gwrizienn diouzh an dour en diskar-amzer e weler sporokarpoù (“divilhoù” bihan, dezho ment ur favenn; enno e tiwan ar sporennoù). Diwar-se e c'haller lavaret e teu ar bederdelienn-dour diwar raden. Kreskiñ a ra en doureier sioul, pinvidik en elfennoù magus, e pep kevandir estreget Amerika ar C'hreisteiz.\nEn Amerika e tremen ar plant-mañ da aloubus. Aet int da get e Polonia, met klasket ez eus bet adlakaat anezho e lenn Goczałkowickie. Kavet e vezont e Slovakia e 7 lec'h e ribl ar stêr Latorica, hag ivez e ribl ar stêrioù Bodrog, Laborec hag Uh. Ne greskont ket er Republik tchek ken.\nSpesadoù kar a gaver er broioù trovanel ; dre ma'z int termofilek (mat eo ar wrez dezho) ne c'haller ket gounit anezho du-mañ. A-wezhioù e vezont gounezet en akwariomoù.\nN'eo ket diaes gounit pederdelienned-dour (Marsilea quadrifolia) ; trawalc'h lakaat anezho en ur bailhad dour gant un tamm douar er foñs. Mat e vo implijout ur c'hontener 20×20×10 cm, met gwell eo ober gant ur bailh a endalc'h 60–80 litrad da nebeutañ. Harzañ a reont ouzh ar rev, ha dre-se e c'haller derc'hel anezho er-maez a-hed ar bloaz. Gouest eo pep hini da c'hounit pederdelienned-dour, dre ma'z eo aes-tre (da skouer en ur gibell vihan pe en ur pod didoull, e-kichen ar prenestr).\nMa n'ho peus ket kalz a lec'h e c'hallit kavout un nev (a endalc'h 60, 80 litrad hag a goust war-dro 10 €).\nLakait un tamm douar er foñs (5 cm douar a zo trawalc'h) ha skuilhit dour betek raz ar bord. Setu an doare gwellañ da c'hounit ur bederdelienn-dour.\nAr gibell a c'hallit lakaat el liorzh-goañv pe en ho ti e-kichen ur prenestr heoliet (ur prenestr eus ar pondalez gwelloc'h). En hañv eo gwelloc'h lakaat anezhi en ur pondalez a sell war-zu ar c'hreisteiz, pe el liorzh.\nKreskiñ a raio ar bederdelienn-dour ar gwellañ en ur stank. N'ho peus ken nemet lakaat un tamm douar eus ho liorzh e foñs ar stank ha lakaat ar rizomoù war an douar-mañ. Da c'houde e kresko ar plant o-unan. Diouzh live an dour e kresko ar bederdelienn-dour ; ne ra forzh ebet eus kalite an dour. Mat eo dezhi meur a seurt donder (5–100 cm). Diouzh donder an dour e vo hirder ar c'horzennoù, hag an delioù a floto war c'horre an dour.\nStrujañ a ra ar plant o rannañ o c'horzennoù-gwrizienn. Trawalc'h eo ur gorzenn-wrizienn vihan (10 cm) evit kaout un tapis pederdelienned-dour.\n««« Pennad kent: Lotuz-sakr India (Nelumbo nucifera) Pennad war-lerc'h: Implanter une nouvelle pelouse »»»\nYaou 26.4.2012 15:40 | Moullañ | Plant dour


Pajenn:Crocq - Marvailhou Kerne, 1910.djvu/23 - Wikimammenn\nPajenn:Crocq - Marvailhou Kerne, 1910.djvu/23\nlêrou, ha pididip ! da ziskenn er punz diwar bouez ar gorden. A-boan m'eo digouezet er strad, al laer kerkent da lezel ar gorden da goueza en dour, ha da vont kuit gant dilhad ar C'haper, en eur lavaret outan e-unan : « Hag a dri ! Petra ’faot d’eoc’h ? Al laer a zo laer. »\nHag ar C’haper a ziskenn neuze ennan e-unan : « Daoust, emezan, ha me a ranko chomm aman ?… Me gred ez oun bet devet gant an tres-laer-ze, henvel-mil ouz an hini eo eat Laouig gantan… N'eo\nAdtapet diwar « https://br.wikisource.org/w/index.php?title=Pajenn:Crocq_-_Marvailhou_Kerne,_1910.djvu/23&oldid=96897 »\nKemmoù diwezhañ degaset d'ar bajenn-mañ d'an 13 Kzu 2016, da 01:34.


flemmadenn - Wikeriadur\nDiwar flemm-, pennrann ar verb flemmañ, hag al lostger kevrennek -adenn (diwar -ad hag -enn).\nflemmadenn /flɛˈmɑːdɛn/ benel (furm vihanaat : flemmadennig, liester : flemmadennoù)\npikadenn (naer, amprevan)\nKrenet he doa mouezh ar breur Arturo, en ur zistreiñ e flemmadenn d'ar breur Celestino. — (Youenn Drezen, Sizhun ar Breur Arturo, Al Liamm, 1971, p. 27.)\nPell ahano ! Flipad ama, flipad a-hont, taolig-teod ama, taolig-teod a-hont, flemmadenn ama, flemmadenn a-hont hag e koll pep-hini eun tammig eus e vrud vad. — (Tad Medar, An Tri Aotrou, 1981, p. 24.)\ngalleg : piqûre (fr)\ngalleg : raillerie (fr)\nAdtapet diwar « https://br.wiktionary.org/w/index.php?title=flemmadenn&oldid=285835 »\nKemmoù diwezhañ degaset d'ar bajenn-mañ d'an 14 Gou 2019, da 13:12.


Tír na nÓg (kelaouenn) - Wikipedia\nTír na nÓg (kelaouenn)\nTír na nÓg a oa da gentañ ur gelaouenn divyezhek renet gant Ronan Huon ha Pol Gouriereg, genidik eus Bubri, e Bro-Ereg, a oa bet ezel eus Strollad Broadel Breizh e-pad ar brezel, hag a oa bet o ren ur prantad studi e Skol-veur Bonn, e-pad ar brezel ivez. D'ar c'houlz-se, e 1945, en doa kavet Pol Gouriereg ur gourc'hwel e Prefeti Roazhon, ha diwar ar gourc'hwel-se en doa gellet tennañ un tammig kelaouenn gallek-brezhonek, war liestenner ar Prefeti end-eeun; Ronan Huon a rae war-dro al lodenn vrezhonek.\nNe badas ket pell ar gelaouenn en he stumm kentañ, a rae gant ar peurunvan (met hep ober gant ar "zh"). Degemeret e voe ar peurunvan leun er rummad nevez eus Tír na nÓg (adalek 1946), diwar skouer "An Avel", ar gelaouenn bolitikel divyezhek a rae Youenn Olier war he zro e peurunvan abaoe dibenn ar bloaz 1945.\nKendeuzet e voe Tír na nÓg e dibenn ar bloaz 1946 gant ar gelaouenn Kened, adalek an niverenn 2 eus ar rummad nevez, ha diwezhatoc'hik, e deroù 1948, gant Al Liamm, deuet da vezañ "Al Liamm - Tír na nÓg".\nAdtapet diwar « https://br.wikipedia.org/w/index.php?title=Tír_na_nÓg_(kelaouenn)&oldid=1839038 »\nKemmoù diwezhañ degaset d'ar bajenn-mañ d'an 14 Mez 2019, da 08:29.


Pajenn:Riou - Troiou-kamm Alanig al louarn I.djvu/73 - Wikimammenn\nPajenn:Riou - Troiou-kamm Alanig al louarn I.djvu/73\nva-unan. Selaouit, ma lavarin d’eoc’h pelec’h emañ. Kuzet eo bet dindan an douar, er Yeun, tost da Venez Sant Mikael. Evit kavout anezañ, kemerit, mar plij, ho pluenn, ha skrivit fraez, gant aon da ankounac’haat : tresit war eur gartenn diou linenn, unan eus Roc’h Trevezel da Venez Sant Mikael, hag unan all eus Menez Kador da Vrenniliz. An teñzor a gaver eeun-hag-eeun el lec’h ma en em drouc’ho an diou linenn-se ».\n« Alanig », eme ar roue, « diaes a-walc’h e vo kavout ar takad bihan-se, merket gant diou linenn war eur gartennig ».\n« Selaouit, roue. N’eo ket echuet ganin displega d’eoc’h. Kavout a reot al lec’h-se evel-hen : e-kichen, ez eus eur maen-hir. En em gavit e-tal ar maen-hir-se, warc’hoaz, da bemp eur diouz an abardaez. Da bemp eur eeun, ma par an heol war ar maen, sellit ouz e skeud, hag eus penn pella ar skeud, grit hanter-kant paz en eur drei ho kein d’an heol. Goude, chomit a-sav, ha toullit. Dindan ho treid e vo an teñzor. Da genta, o toulla, ne gavot nemet brug ha lann, ha goude douar du leun a wriziou koz. Kendalc’hit da doulla. Ne zaleo ket an aour da lugerni dirak ho taoulagad : kurunennou ha gwalennou kizellet gant arzourien dournet-mat, kurunenn ar roue Emerig dreist-holl, a lugern kement ma vez gwelet a-bell, ha ma treuz he sked ar seiz, ar satin hag ar mezer fin. A ! ne vez ket graet ken war an douar traou ken brao na ken prizius. An dud, en amzer hizio, n’int ket douget da garout seurt traou. Eo, braventez ha priziusted marc’had-mat. An dud hag a ouie labourat ken dispar a zo marvet mil bell ’zo. O bugale, avat, n’eo ket bet roet d’ezo spered o zad. O roue, o rouanez, diwezatoc’h\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/73&oldid=143446 »


Morvan Marchal - Wikipedia\nMorvan Marchal krouer ar baniel Gwenn-ha-du\nMorvan Marchal, Maurice Charles Marchal en ti-kêr, ganet d'an 31 a viz Gouhere 1900 e Gwitreg ha marvet d'an 13 a viz Eost 1963 e Pariz, a oa un tisavour hag un emsaver politikel breton, unan eus diazezerien Strollad Rannvroelourien Breiz hag e gelaouenn, Breiz Atao. Ezel eo bet eus Unvaniez ar Seiz Breur. Brudet eo evel krouer banniel Breizh modern, ar Gwenn-ha-Du, e 1923. E dibenn e vuhez en em troas daved an drouizelezh.\nMab e oa d'un enbroed gall, Joseph Victor Marchal, ganet e 1874 e Gérardmer e departamant ar Vosges. Goude studioù war an Arzoù e Roazhon e tapas an eil renk e kenstrivadeg Priz Roma e 1924. A-raok ez emezelas en Unvaniez ar Seiz Breur hag e 1923 e kinnigas "ur banniel modern evit Breizh vodern", ar Gwenn-ha-Du. Gwelet e voe war tal Ti Breizh da geñver diskouezadeg an Arzoù kinklañ e Pariz e 1925 ha berzh bras a reas ken eo deuet hollvrudet ar banniel. Eno e oa traoù bet savet gant arzourien ar "Seiz Breur" war ziskouez. Ezel eus al luskad arzourien-se e oa Morvan Marchal.\nOberiant e voe en Eil Emsav, met e 1935 e tilojas evit staliañ e Laval e guzulva tisavour. E Skol an Arzoù-Kaer Roazhon en doe tu da zistreiñ evel kelenner war an tisavouriezh. E-pad an Eil-Brezel-bed e tiskouezas bezañ a-du kreñv gant an Alamaned hag e voe paket e-barzh ar Garzhadeg ken e voe rediet chañch micher ha labourat evit Gaz de France e rannvro Pariz.\nKlañv ha nammet e oa e dibenn e vuhez. E Pariz e voe beziet goude e varv e 1963 ; tremen tregont vloaz diwezhatoc'h, e 1997 e voe treuzkaset e relegoù da Gastell-Geron m'emañ margav ar familh.\nE-touez diazezerien Strollad Rannvroelourien Breiz hag e gelaouenn Breiz Atao e 1919 eo bet, hag eñ studier e Skol an Arzoù-Ker, e Roazhon.\nDre vras, termenet eo bet obererezh politikel M. Marchal evel ur saviad war an tu-kleiz hag an tu kreveadelour. Gant Morvan Duhamel e kemeras penn Strollad Emrenourien Breizh e Kendalc'h Kastellin e 1928. Er c'huzul-ren e oa pa oa bet savet ar strollad e Gwengolo 1927 hag e voe lakaet da kengadoriad. Eñ eo a tegasas gwirioù implij an titl Breiz Atao d'ar strollad. Emezelañ a reas er frañmasonerezh e tro ar bloavezioù-se. Goude an disoc'hoù dister a dapas ar strollad e dilennadegoù 1930, Maurice Duhamel hag eñ a roas o tilezioù e 1931. Goude beza~~bet unan eus diazezerien Breiz kevredadel e Eost 1931, e tilezas eus outi a-benn nebeud amzer. Dilezel a reas ivez an ober politikel brezhon hag e roas e anv d'ar Strollad Radikal-Sokialour.\nNe voe anv mui anezhañ war an dachenn bolitikel a-raok ar bloavezhioù 1940, pa roas e anv d'ar Rassemblement national populaire renet gant Marcel Déat, ur politikour gall entanet gant ar c'henlabourat gant an nazied. Pennadoù a skrivas e kelaouenn ar strollad, darn anezho gant mennozhioù enepyuzev.\nGoude an Dieubidigezh e voe kaset dirak al lez-varn ha tamallet e voe dezhañ bezañ bet o taremprediñ ar Sicherheitdienst, Servij Surentez ar polis nazi, e Roazhon ha miret liammoù strizh gant Olier Mordrel.\nDidamallet e voe dre destoù un nebeud frañmasoned a zisplegas e oa bet dindan urzhioù ar Rezistañs pa oa o c'henlabourat gant an Alamaned. Koulskoude e tapas pemzek bloavezh a zizenor broadel a viras outañ kendalc'h gant e vicher ; digounaet e voe e 1951.\nE 1961 ez emezelas er MOB, Mouvement pour l'Organisation de la Bretagne.\nE 1942 e teu ar gelaouenn c'hallek Nemeton er-maez ha Morvan Marchal (an drouiz "Artunovios") ha Rafig Tullou (an drouiz "Neven Lewarc'h") en he penn. Klask a rejont ar skridaozerien da ledana~ur speredelezh keltiek ha norzhek enebet da hini ar Mor Kreisdouarel hag hini r Yuzevien. Ne voe nemet pemp niverenn.\nUr straed war e anv zo e Gwitreg.\nGeorges Cadiou, Emsav : dictionnaire historique et critique, Coop Breizh, 2016. Pennad : Marchal, Maurice, dit Morvan.(ISBN 978-2-84346-387-1)\nLionel Henry, Dictionnaire biographique du mouvement breton, Yoran Embanner, 2016. Pennad : Marchal, Morvan. (ISBN 978-2-916579-59-7)\nAlain Déniel, Le mouvement breton : 1919-1945, Pariz, Maspéro, 1976. Meur a venegoù ha pennadig : Marchal, Maurice Charles.\n↑ Etre 1924 ha 1927 hervez Alain Déniel, Le mouvement breton : 1919-1945… p. 430.\n↑ Alain Déniel, Le mouvement breton : 1919-1945… p. 430.\nAdtapet diwar « https://br.wikipedia.org/w/index.php?title=Morvan_Marchal&oldid=1942648 »


Stumm eus an 13 Gwe 2006 da 08:57\n21 okted ouzhpennet , 15 vloaz zo\nStumm eus an 15 Ebr 2006 da 06:15 (kemmañ)\nD (robot Ajoute: bg:Многоезичност Modifie: sv:Flerspråkighet)\nStumm eus an 13 Gwe 2006 da 08:57 (kemmañ) (dizober)\nDre vras e vez anv deuseus '''divyezegezh''' paun vezden komzeta zo gouest da gomz div [[yezh]]. Meur a zoare da vezañ divyezheg a zo e gwirionez, avat:\nMeur a zoare da vezañ divyezhek a zo e gwirionez, avat:\nEz-ledan e c'hellfer lâret eo divyezhek an neb a oar ober gant div yezh pe en un doare pasivel pe en un doare aktivel e vefe. Peurliesañ avat e vez implijet en un doare strisocstrishoc'h an [[termen|dermen]] ''divyezhek'' evit tud a zo gouest d'ober gant div yezh en un doare ken flour hag unan bet desket ar yezhoù-se da yezh kentañ. Implijet e vez an termenoù damheñvel ''teiryezhegezh'', ''pederyezhegezh'' ha ''[[liesyezegezh]]'' evit an dud a oar teir, peder peyezh meurpe a yezhouzhpenn.▼\nIsrannet e vez an divyezhegezh hiniennel hervez ar [[barregezh]] m'enan deus anden neb war bep yezh:▼\n▲Ez-ledan e c'hellfer lâret eo divyezhek an neb a oar ober gant div yezh pe en un doare pasivel pe en un doare aktivel e vefe. Peurliesañ avat e vez implijet en un doare strisoc'h an [[termen|dermen]] ''divyezhek'' evit tud a zo gouest d'ober gant div yezh en un doare ken flour hag unan bet desket ar yezhoù-se da yezh kentañ. Implijet e vez an termenoù damheñvel ''teiryezhegezh'', ''pederyezhegezh'' ha ''liesyezegezh'' evit an dud a oar teir, peder pe meur a yezh.\n▲Isrannet e vez an divyezhegezh hiniennel hervez ar [[barregezh]] m'en deus an neb war bep yezh:\n* ''Divyezhegezh kempouez'' (saoz. 'coordinate bilingualism'): Bep termen pe frazenn a denn e penn an hini a oar an div yezh d'ur mennad disheñvel hervez ar yezh ma vez implijet gantañ. Da skwer, n'eo ket heñvel evit un hini a oar brezhoneg kement hag ar galleg a seurt-mañ ar perzhioù a denn d'ar ger '[[ki]]' diouzh un tu hag ar ger 'chien' diouzh an tu all. Peurliesañ o devez an dud divyezheg-mañ ur [[pouez-mouezh]] pe un [[taol-mouezh]] kreñvig a-walc'h. Alies a-walc'h e vez kavet tud divyezhek a seurt-mañ e [[Kebek]]. Peurliesañ e vez kavet divyezhegezh kempouez pa reer gant div yezh komzet gant kumuniezhioù yezh ha sevenadur hag a chom digemmesk an eil diouzh eben.\n[[Diglosia]] [[Politikerezh yezh]] [[Yezh bihan-niver]] [[Unyezhegezh]]\nAdtapet diwar « https://br.wikipedia.org/wiki/Dibar:MobileDiff/70750 »


Stumm eus an 24 Gou 2007 da 17:02\n107 okted ouzhpennet , 13 vloaz zo\nStumm eus an 6 Gou 2007 da 18:03 (kemmañ)\nStumm eus an 24 Gou 2007 da 17:02 (kemmañ) (dizober)\n[[Image:Leaning satyr Musei Capitolini MC739.jpg|thumb|right|200px| ''[[Satir war e orloc'h]]'', kizellet gant [[Praksiteles]], eiladenn roman miret er mirdi[[Capitolino]] e [[Roma]]]].\n[[Image:William-Adolphe Bouguereau (1825-1905) - Nymphs and Satyr (1873).jpg|thumb|left|220px|''[[Nimfezed]] ha satir'', gant [[William Bougereau]] ([])]]\nUr satir (σάτυρος / ''sáturos'' e [[gregach]], ''satyrus'' en [[latin]]) zo ur boud dreistnatur eus mojennoù [[Hellaz]] kozh, arouez nerzh an Natur. Diskouezet e vezont gant kerniel ha treid [[gavr|givri]], hag ul lost hir dezho.\n[[Gwaz]]ed yaouank int, dremmen ha korfoù tud dezho, ha divskouarn kezeg. A-wechoù e vez faziet gant lod hag a vesk satired ha faoned[[faon]]ed, hag a liv satired gant korfoù hanter-tud hanter-bouc'hed, gant divskouarn a-bik, kerniel ouzh o fenn, blev hir ken-ha-ken, ur fri togn, ul lost gavr, hag un ibil sonn dalc'hlmat.\nGant ar [[menadezed]] e vezont e lidambroug an doue [[DionysosDionisos]], hag a-wechoù gant an doue [[Pan]].\nKrec'hin loened a vez dindane alies, ha dreist-holl [[pantera]], loen arouez Dionisos.\nAlies e vezont gwelet o tañsal gant [[nimfezed]], ur c'hibad gante en un dorn dezho.\nAr stired kozh a vez graet [[silen]]ed anezho, hervez Silenos, kelenner Dionisos, ha brudetint da vezañ vil da spontañ.\nNe oa ket a-walc'h teurel ar bec'h e gaou war ar satir abalamour ma vije ul loen ludik , ret e oa ober an anv-se ouzh gwazed prest dalc'hmatdahmat da sailhat war gement feumeulenn o tremen war-hed-taol, hape sorc'hennet gant c'hoari daou gant merc'hedigoù, pe gant dispakañ o feadra d'ar maouezed, pa ne guzhontvezont ket o kuzhat da sellout ouzh ar gwragez o tiwiskañ.\nAdtapet diwar « https://br.wikipedia.org/wiki/Dibar:MobileDiff/196975 »


Pajenn:Perrot - Bue ar Zent.djvu/644 - Wikimammenn\nPajenn:Perrot - Bue ar Zent.djvu/644\nfet en anken, bep gwech ma vefet en eun danjer bennak, goulennet sikour digant an hano-ze.\nPa lavaran hano Mari, eme c’hoaz sant Bernard, e sonjan eo hano Mamm Doue ha hano ma mamm-me ive. Sonjal a ran am eus eun advokadez dirak ma Zalver hag eun difennourez dirak ma barner, ha neuze ma c’halon a deu da denerât en kenver eur vamm ken karantezus. Jezuz ha Mari, setu ar pez a lavaro c’hoaz ma c’halon, pa n’hallin mui finval ma zeod, ha betek ma huanad divezan, an daou hano sakr-ze a vezo evidon hanoiou a fizianz, a vennoz hag a zilvidigez.\nGouel hano Santel Mari a zo grêt dre an Iliz a-bez abaoue ar XVIIet kantved.\nD’an 29 a viz mae 1453, Konstantinopl a gouezas dindan galloud an Turked ; ar c’helou-ze a lakas an Europ a-bez en kaonv. Epad c’houec’h-ugent vla, diskibien Mahomet a glaskas beuzi ar broiou kristen en hudurnez hag er gwad.\nA drugare Doue hag ar Werc’hez, e oent trec’het, war vor, dirak Lepant, d’ar 7 a viz here 1571.\nGoude ar c’holl bras-ze, e klaskjont c’hoaz sevel o fenn, hag er bla 1683, kant hanter-kant mil aneze a deuas da lakat ar seziz war Vienn, kêr-benn ar Hongri.\nAr Werc’hez he devoa roët ar gonid d’ar gristenien en Lepant, ne zilezas ket he bugale en kreiz an anken-ze. Ar polonad Yan Sobieski, evit senti ouz Innosant XI, a deuas eus e vro, de gouel Maria Hanter-Eost, hag a ’n em gavas gant ugent mil den e-tal Vienn, d’an 12 a viz gwengolo 1683. Respont a reas an oferen dirak e zoudarded ; kommunian reas ha pedi, e zivrec’h en kroaz ; goude-ze e roas urz da vont d’an emgann, en eur youc’hal : « Non nobis, Domine, non nobis, sed nomini tuo da gloriam : Roët gloar, Otrou, nan d’imp-ni, mes d’hoc’h hano. »\nEn berr amzer, an Turked a oe helpennet ; lezel a rejont war dachen ar brezel dek mil korf maro, tri-c’hant pez kanol hag eleiz a bep seurt madou. An de war-lerc’h, Sobieski a ganas an Te Deum en iliz-veur Vienn ; goude e oe grêt eur brezegen savet diwar ar ger-man : « Fuit homo, missus a Deo, cui nomen erat Joannes : Bezan oa eun den, digaset gant Doue, hag a oa Yan e hano. »\nBanniel Mahomet a oe kaset d’ar pab. Holl gristenien an Europ a dridas o klevet kelou ar viktor-ze, hag evit ma chomje hano anezi epad ar c’hantvejou, Innosant XI, d’an 29 a viz du war-lerc’h, a c’hourc’hemennas ober bep\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/644&oldid=140937 »


Entrée « THÉORIE. »\nréférence est ici faite à la théorie du rêve, dave a reer amañ da arlakadenn an hunvre (sl. ACCOMPLISSEMENT DE DÉSIR) ; théorie cloacale, arlakadenn ar c’hloak (sl. CLOACALE) ; théorie freudienne de l’inconscient, arlakadurezh freudek an diemouez (sl. FIXATION) ; un des systèmes définis par Freud dans le cadre de sa première théorie de l’appareil psychique, unan eus ar reizhiadoù termenet gant Freud e stern e arlakadenn gentañ eus ar benvegad bred (sl. INCONSCIENT) ; le principe de constance est au fondement de la théorie économique freudienne, emañ pennaenn an arstal e diazez arlakadenn armerzhel Freud.\n∆ Diforc’hiñ a reer :\n— arlakaat, lankad eus argerzh ar ouezoniezh, anezhañ steuñviñ displegadur ur rumm savelennoù diwar-bouez ur bennaenn ; an arlakadenn, Gl. “théorie, grande hypothèse” zo an tennad etre ar goulakadur, Gl. “hypothèse”, hag ar reizhiad, Gl. “système”.\n— damkanañ, a zo derc’hennañ an oberoù hag an devoudoù war-benn diskoachañ ar c’hempoell a zo enno ha prientiñ oberoù ha devoudoù nevez ; ent arbennik, en niderezh, Gl. “praxis”, an damkaniezh, Gl. “théorie”, hag an embregiezh, Gl. “pratique”, zo daou vlein an daelerezh, Gl. “dialectique”. Er bredelfennerezh, an arlakadennoù freudek a dalvez da zamkanañ an devoudoù o tont war wel e-doug ar gur ha da heñchañ emelloù (embregiezh) ar bredkurer.


Porzh al louarn\n• Gant Yann-Fañch Kemener, Lionel Buannic, Maodez Robin, Mona Bouzec ha Daniel Carré\n• Tennet eus Meudig + Gwelet an holl enrolladennoù tennet eus Meudig\nAlbom embannet gant TES e 2009 diwar an destenn bet embannet gant al Liamm e 1957.\nGant mouezhioù : Yann-Fañch Kemener (ar c’honter), Lionel Buannic (an tad), Maodez Robin (Meudig), Mona Bouzec (maouez ar roñfl), Daniel Carré (ar roñfl).\nEnrollet ha frammet gant Jean-Mari Ollivier. Sonerezh gant Éric Pellerin.\nSelaou ar gontadenn ha respont d'ar goulennoù.\nLodenn 1 (pajennoù 4-19)\n– Peseurt micher a rae tad Meudig ?\n– Pet breur en doa Meudig ?\n– Paour pe pinvidik e oa familh Meudig ?\n– Perak en doa dastumet Meudig mein bihan ?\nLodenn 2 (pajennoù 20-33)\n– Petra a daole Meudig war an hent ?\n– Petra a gleve ar vugale er c'hoad ?\n– Perak e oa bet kaset ar vugale d'ar c'hoad gant o zad ?\nLodenn 3 (pajennoù 34-43)\n– E ti biv e oa aet Meudig hag e vreudeur ?\n– Peseurt boued a blij d'ar roñfl ?\n– Piv a oa kousket en ur gwele glas ?\n– War penn piv e oa ur gurunenn ?\n– Peseurt bugale a oa bet lazhet gant ar roñfl ?\nLodenn 4 (pajennoù 44-49)\n– Peseurt botoù en doa kemeret Meudig ?\n– Peseurt labour a reas Meudig a-benn ar fin ?\n– Penaos e oa deuet da vezañ familh Meudig a-benn ar fin ?\nUr wezh e oa ur botaouer-koad o chom en un ti bihan war vord ar stêr. Seizh mab en doa, ha kalz a boan en doa o tesevel anezhe. Dre forzh labourat e teue a-benn da c’hounit bara a-walc’h evite. Met n’eo ket bemdez e veze amann da lakaat war-c’horre.\nUn deiz e teuas ar baourentez er vro. Ne c’helle ket ar botaouer-koad prenañ tamm bara ebet d’e vugale. Ne chome ket bleud a-walc’h er gêr d’ober krampouezh pe un tammig yod zoken.\nUn noz e lavaras ar botaouer-koad d’e wreg :\n« Selaouit ’ta ! N’eus mui tra ’barzh an ti da reiñ da zebriñ d’ar vugale. N’eus ket ur gwenneg da brenañ boued dezho. Warc’hoazh e rankin mont da goll anezho er c’hoad. »\nAr vugale a oa en o gweleoù er gambr e-kichen. Kousket e oant, nemet an hini bihan. Meudig e oa anvet. Un tamm mat bihanoc’h oa hemañ evit e vreudeur ; heñvel ouzh ar biz meud, ’kichen ar bizied all. Spontet e voe ar bugelig paour en ur glevet pezh a lavare e dad. Koulskoude ne gollas ket e benn : sevel a reas didrouz-kaer ha mont a reas er-maez da zastum mein bihan.\nAn deiz war-lerc’h, da veure, an tad a lavaras d’e vugale : « Deuit ganin da bourmen ’barzh ar c’hoad, bugaligoù. »\nLaouen e oa ar vugale o vont da bourmen gant o zad. E-pad pell e choment da c’hoari, o redek war-lerc’h loenedigoù ar c’hoad pe o tastum bleunioù kaer.\nPa oa an noz o tont e lavaras an tad dezhe :\n« Chomit amañ hoc’h-unan ur pennadig, bugale. Ret eo din mont un tammig pelloc’h da droc’hañ keuneud c’hoazh.»\n« Ne veoc’h ket pell, ma zad ? » a c’houlennas ar vugale ankeniet.\n« Nann, nann, ne vin ket pell. »\nKaer o doa ar vugale gortoz, an tad ne zeue ket en-dro. Noz du e oa. Yudal a rae al loened gouez a bep tu. Ar vugale spontet a grogas da leñvañ. Un druez e oa.\nMeudig avat a chome kalonek.\n« Arabat deoc’h leñvañ, paotred ! Me a gavo hent ar gêr ! »\nDiouzh ar beure en doa taolet Meudig e vein bihan a-hed-da-hed gant an hent. Ha bremañ e lufrent, skedus-kaer, dindan bannoù al loar-gann. Hag en ur heuliañ anezhe e c’hellas ar vugale mont en-dro d’ar gêr.\nLaouen e voe an tad hag ar vamm o welout anezhe en-dro. En devezh-se e c’hellas an tad gwerzhañ ur bern botoù-koad e kêr. Prenañ a reas bara evit e vugale hag ur mell tamm kig-sall da boazhañ er gaoter.\nSiwazh ! Goude ur pennad e teuas ar vuhez da vout kalet en-dro. Ur wezh ouzhpenn e lavaras ar botaouer-koad e oa ret koll ar vugale. Adarre e klevas Meudig ar pezh a oa bet lavaret gant e dad. Klask a reas mont er-maez da zastum mein bihan. Ar wezh-mañ avat e oa prennet dor an ti.\nDiouzh ar beure e lavaras an tad d’e vugale dont gantañ da bourmen er c’hoad. Bep a damm bara sec’h a roas ar vamm dezhe.\nEvel ar wezh kentañ, Meudig a yae da heul ar re all. Hed-da-hed gant an hent e taole tammoùigoù eus e damm bara.\nDiouzh an noz e lavaras an tad d’e vugale :\n« Ret eo din mont un tammig pelloc’h da droc’hañ keuneud kaer. Chomit amañ da c’hortoz ! »\n« Ne veoc’h ket pell ? » a c’houlennas ar vugale. « C’hwi a zeuio en-dro, ma zad ? »\n« A-benn nebeut e vin deuet en-dro ! »\nHag adarre e chomas ar vugale da leñvañ o-unan en deñvalijenn.\n« Arabat deoc’h spontañ, paotred ! » a lavaras Meudig dezhe. « Ne vimp ket pell o vont en-dro d’ar gêr. »\nPa savas al loar ne welas Meudig netra a-hed ar wenodenn. E dammoù bara a oa bet debret gant labousedigoù ar c’hoad. Ar vugaligoù paour a leñve. Un druez ! Kollet e oant da vat. Klevet a raent loened gouez o yudal en-dro dezhe.\nMeudig, pignet ’barzh beg ur wezenn, a welas ur gouloù bihan en diabell. Mont a reas war an tu-se en ur gas e vreudeur gantañ dre ar c’hoad teñval. A-benn ar fin, setu int-i erruet dirak un ti brav.\nUn itron a zeuas da zigeriñ an nor.\n« Kit kuit diouzhtu, bugale ! » a lavaras an itron. « Ma gwaz a zo ur roñfl fall-spontus, ha debret e vefec’h ma welfe ac’hanoc’h. »\n« Skuizh-marv omp. Aon hon eus » a respontas Meudig. « Naon hon eus ivez. Lezit ac’hanomp da vont e-barzh an ti, mar plij. »\nTruez he doe an itron oute. Laoskañ a reas anezhe dont en ti. Reiñ a reas boued dezhe. Hag o c’hasas goude-se da gousket d’al lein.\nEn ur gwele ruz e voent lakaet. En ur gwele glas, e-kichen, e oa seizh mab ar roñfl o kousket, pep a gurunenn gante war o fenn.\nE-kreiz an noz e tistroas ar roñfl d’ar gêr.\n« A, a ! » emezañ kerkent ma oa deuet en ti. « Mouezh ar c’hig fresk a glevan en ti-mañ. »\n« An dra-se zo netra » eme e wreg, « netra nemet c’hwezh al leue bihan a zo bet lazhet evit ho koan. »\nAzezañ a reas ar roñfl ouzh taol da zebriñ al leue rostet. Ur wezh debret e goan gantañ e lavaras adarre : « Mouezh ar c’hig fresk a glevan en ti-mañ. »\n« An dra-se zo netra, netra nemet c’hwezh an dañvad a zo bet lazhet evit ho lein ! »\nAr wezh-mañ ne fellas ket d’ar roñfl selaou e wreg. Kemer a reas e gontell vras hag e pignas d’al lein en ur c’hoarzhin drouk. Seizh bugel a oa er gwele, kurunenn ebet gante war o fenn. O-seizh e oant bet lazhet gantañ.\nE-kreiz an noz-se e oa savet Meudig. Tennet e oa bet gantañ kurunennoù bugale ar roñfl. Lakaet e oant bet gantañ war pennoù e vreudeur. Diouzh ar beure e welas ar roñfl ar fazi bras en doa graet : e vugale dezhañ a oa bet lazhet gantañ e-unan. E kounnar ruz ez eas, met a-benn neuze e oa tec’het kuit Meudig hag e vreudeur.\n« Ma gwreg » a huchas ar roñfl, « degasit din ma heuzoù bras. Buan ! Ar re a ra kammedoù seizh lev ! »\nLakaat a reas ar roñfl e heuzoù burzhudus, hag eñ en hent war-lerc’h ar vugale. Klask a reas anezhe e-pad pell ken e oa erru skuizh. Neuze en em astennas evit ur pennad kousk. Ya, met kuzhet e oa Meudig hag e vreudeur e-kichen al lec’h ma oa ar roñfl o kousket.\nKen sioul ha didrouz, heñvel ouzh ul logodenn, ez eas Meudig da dennañ e heuzoù burzhudus digantañ.\nNeuze e kasas e vreudeur d’ar gêr, met eñ ne chomas ket gante. Labourat a reas e palez ar roue : roet e veze kalz arc’hant dezhañ evit kas al lizheroù d’ar roueed all ha d’ar briñsed. Gant e heuzoù e c’helle mont buanoc’h evit n’eus forzh piv.\nA-benn ar fin e lavaras Meudig kenavo d’ar roue hag e tistroas d’ar gêr, daou vell yalc’had aour gantañ. Na laouen e voe degemeret gant an holl !\nDiwar neuze e c’hellas ar familh bevañ didrubuilh. Arc’hant a voe atav en ti da brenañ boued.


Pajenn:Marigo - Buez ar Saent.djvu/275 - Wikimammenn\nPajenn:Marigo - Buez ar Saent.djvu/275\ncaër. Ar stad nevez-ze, elec’h e renta devotoc’h, ne reas nemet crisqui ennàn ar vanite, pehini ne voa nemet re natural dezàn. Evel ma en devoa ur speret lem ha brillant, en em blige etouez ar c’hompaignunezou vras ; bac ar fals meuleudi a roe dezàn tud ar bed, ne gontribue quet neubeut da antreteni e c’hloar væn ; ouspen-ze e viscamant, e veubl, e equipaich a sante oll ar vanite.\nUn devez me oa pignet var ur marc’h a dail hac equipet caër, Doue, evit e humilia, a bermetas ma teuas e varc’h trec’h dezàn ha m’er pilas d’an douar. Sevel a eureu ur c’hoarz hac un huerez etouez an dud pa er guelzont savet ha caillaret-oll. Quemense a reas dezàn antren ennâ-e-unan, ha lavaret : pa zeu ar bed, pehini n’am eus servichet bete vremâ nemet re sioas din ! da ober goap ac’hanon, ret ê din ive d’am zro ober goap anezàn, en ur servicha ur mæstr-all guell evit-àn. Gonsalez goloet c’hoas gant muy a vez hac a gonfusion eguet a vouillen, en em dennas d’e d’y, e pelec’h oc’h eu em deul var e zaoulin, e lavaras gant cals a zaëlou : me a rend graçou deoc’h, o va Salver, dre ma ze plijet gueneoc’h discar an intourdi mâ pehini a rede d’e valer ha d’en em goll da jamæs : ar vouillen-mâ a raï ur memes effet var daoulagad va ene, evel a reas an hini a behini en em servichezoc’h evit renta ar guelet corporel d’an den ganet dall ; hac evel-dàn ne heuliin muy nemedoc’h.\nEvit pellaat dious ar bed quen dangerus evintâ, e antreas en Urz Sant Dominiq. Cench a reas e ber amser evel un all en e blaç : goude beza bet a-ziaguent quen ambitius, quer mondæn, quen dilicat, e teuas en un taul da veza ur religius humbl, oboïssant ha mortifiet meurbet ; ha, goude beza græt ur binigen galet, evit fautou e yaouanctis, e labouras evit conversion ar re-all.\nPrezeg a reas e meur a Brovinç, en ur ober e oll veaichou var droat, hac en ur yun quen exact evel pa vize en e gouent ; ar beden hebquen a seblante e zisquiza eus an oll fatig en devoa dre an hent. E garantez, e vodesti, e vuez mortifiet hac e humi-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/275&oldid=134383 »


Buhez ar Sent/1912/Aaron - Wikimammenn\nBuhez ar Sent/1912/Aaron\n◄ Paulin Aaron Elflez ►\nHirie, en em gav ive gouel sant Aaron, eur manac’h eus ar VIet kantved, hag a renas, evel abad, eur gouent savet gantan en enezen m’eman breman kêr Sant-Malo. Hen eo a digemeras sant Malo, pa diskennas en Arvor, hag a alias anezan da brezek ar fe da baganed ar vro.\nE relegou a zo miret c’hoaz en iliz-veur Sant-Malo, hag en kreiz kêr an eus e chapel bet adsavet meur a wech aboue ar VIet kantved. Eur barouz eus eskopti Sant-Brieg a doug e hano. Bezan ’n eus ive eur chapel en Pleuveur-Gautier.\nAr c’hloc’h, e-pign ’us d’an iliz, etre an nenv hag an douar, eo mouez Doue ha mouez an den.\nKas a ra galv Doue eus an nenv d’an douar ; dihuni ra ar c’hristen losk ; gourdrouz a ra ar pec’her, frealzi a ra ar c’hristen mat.\nKas a ra eus an douar d’an nenv pedennou ha meuleudiou ar barousianiz. Mouez Doue ha mouez ar bobl, ar c’hloc’h a drid war gavel ar c’hristen neve ganet, hag a ouel war be kement hini a ya da anaon.\nHeb-han n’eus gouel na kanv ebet. Bezan eo unan eus ar benviou a lak ar zantelez da ziwan war an douar, ha setu perak an Iliz, arôk e zevel en e gambr ven dantelezet, a ro d’ezan he bennoz.\nKaromp son hon c’hleier, selaouomp o moueziou ;\nO c’halon arm a drid, pa doujomp hon Otrou.\n↑ Ar c’hleier ne oant ket anavezet en Iliz arôk ar VIIet kantved, kouls lavaret ; en Nol, er C’hampani, eo e teujod da c’houzout o zeûzi ; kentan touriou a gaver evit o lakat a zo bet savet en XIet kantved.\nAdtapet diwar « https://br.wikisource.org/w/index.php?title=Buhez_ar_Sent/1912/Aaron&oldid=59057 »\nKemmoù diwezhañ degaset d'ar bajenn-mañ d'an 13 Gen 2014, da 15:04.


Que la bête meure - Wikipedia\nQue la bête meure (Ret eo d'al loen mervel e brezhoneg) zo ur film-drama ha polis gall-italian, sevenet gant ar filmaozour gall Claude Chabrol, hag a oa deuet er-maez d'ar 5 a viz Gwengolo 1969.\nAzasaet e oa bet ar senario hag an divizoù gant Claude Chabrol ha Paul Gégauff diwar ar romant The Beast Must Die (1938) gant Nicholas Blake (anv-pluenn ar barzh ha skrivagner breizhveuriat Cecil Day-Lewis). Dont a ra titl orin al levr eus ar pennad 3:19 a gaver e doare saoznek an Eklesiastes : For that which befalleth the sons of men befalleth beasts ; even one thing befalleth them : as the one dieth, so dieth the other ; yea, they have all one breath ; so that a man hath no preeminence above a beast : for all is vanity..\nBet kroget d'an 11 a viz Meurzh ha peurechuet d'an 30 a viz Ebrel 1969, ar film kant trizek munutenn e badelezh a oa bet troet e Gourenez Kraozon (Argol, Beg Penn ar Roz), e Plonevez-Porzhe hag e Kemper peurgetket.\nLeurgêr ur gêriadenn e Breizh : tra m'emañ o tistreiñ eus an aod ez eo lazhet mab Charles Thénier, saver levrioù evit ar vugale diouzh e vicher hag intañv, gant ur gwall vleiner hag a zo aet kuit hep goulenn na diskenn. O vezañ ma chom sac'het enklask ar polis e tiviz Thénier adkavout an hini kablus e-unan, veñjiñ e vab e bal nemetañ dezhañ kousto pe gousto.\nDre forzh klask diehan en un doare urzhiek dre ar c'horn-bro en e bezh ez a en darempred gant an aktourez Hélène Lanson dre zegouezh. Goude bezañ graet anaoudegezh ganti e Pariz, houmañ a gaso anezhañ, hep gouzout dezhi, d'he breur-kaer, ar c'harrdiour Paul Decourt. E Breizh emañ Decourt o chom en un ti bras ma ya Charles ha Hélène da dremen un nebeud devezhioù vakañsoù ennañ. Eno e kompren Thénier ez eo Decourt un den kasaus ma'z eus unan, gros ha strizh e emzalc'h ouzh e wreg Jeanne koulz hag ouzh e vab Philippe. Tamm-ha-tamm e sav mignoniezh etre Charles ha Philippe en deus santet e vagont o-daou an hevelep kasoni ouzh ar memes den, e dad Paul Decourt.\nBet berniet gantañ trawalc'h a ditouroù hervezañ ez eo peurgendrec'het Charles Thénier ez eo Paul Decourt muntrer e vab. Dre ziv wech e klasko e lazhañ ivez ; en aner, peogwir en deus diskoachet ar c'harrdiour ar c'harnedig ma skriv Thénier holl vunudoù e enklask ennañ.\nVeñjet e vo Thénier a-barzh fin ar gont rak ampoezonet e vo Decourt, muntrer e vab, gant e vab Philippe e-unan : n'halle ket hunvreal en un diluz ken peurvat. Kas a ra Charles d'an enklaskerien ul lizher ma tidamall Philippe a-raok mont d'en em goll gant ar vag en devoa nevez-brenet a-drugarez da...zDecourt.\nMichel Duchaussoy : Charles Thénier,\nJean Yanne : Paul Decourt,\nCaroline Cellier : Hélène Lanson, c'hoar-gaer Paul Decourt\nMarc Di Napoli : Philippe Decourt, mab Paul ha Jeanne Decourt,\nAnouk Ferjac : Jeanne Decourt, gwreg Paul Decourt,\nDominique Zardi : an enseller polis,\nMaurice Pialat : ar c'homiser.\nRoet e oa bet eilroll Paul Decourt da Jean Yanne gant Claude Chabrol : bloaz diwezhatoc'h en devoa tapet Yanne pennroll Popaul e film Chabrol da-heul, Le Boucher an titl anezhañ.\n↑ Bet troet e bourc'h Argol.\nAdtapet diwar « https://br.wikipedia.org/w/index.php?title=Que_la_bête_meure&oldid=1799637 »\nKemmoù diwezhañ degaset d'ar bajenn-mañ d'an 10 Gou 2018, da 16:18.


Journal de Renaud Camus, lundi 16 décembre 1985\ncréée le jeudi 11 septembre 2014, 15 h 30\nmodifiée le dimanche 26 juillet 2015, 17 h 03Florence, pension Quisisana, lundi 16 décembre 1985, dix heures et demie du matin. Désastre à Poggibonsi, hier soir. Je n’ai jamais eu tant de mérite à m’en tenir aux ~~~~~ ~~~~~~~~~~. ~~~ ~~~~~~ ~~~~~~~~~~~~~ ~~~ ~~~~~~~~~~, ~~~ ~~~~~ ~~~~ ~~~ ~~~~ ~~~~~. ~~~ moment critique était ~~~~~~ ~~~~~~~~~~~~~~~ ~~~~~~~~~. ~~~ ~~~~~~~~ ~~~~~ ~~~~ ~~~ ~~~~~~~~ ~~’~~~~~~ ~~~~ ~~~ ~~~~~ ~~~~~~~~~~ ~~ ~~~~ ~~~~~~~~~~ ~~’~~~~~~~~~~~. ~~~ ~~~~~~~~~ ~~~ ~~~ ~~~~~ ~~~~~~, ~~~~~~ ~~’~~~ ~~~. Ma formule n’était ~~~~~ ~~~~~~ ~~~~ ~~~ ~~~~~~, ~~~~~ ~~~ ~~~~~~ ~~~~~~ ~~~~~~~ ~~’~~~~~~~ ~~~~~ ~~’~~~~~~~~. ~~’~~~ dit :\n« On ~~~~~~~~~ ~~~ ~~~~~~~~~ réglementation ? »\nEt ~~ ~~~~~~~ ~~~ ~~~ ~~~~~ ~~ ~~~~ affreux.\n« Quelle nouvelle réglementation ? De ~~~~~ ~~~ ~~~~~~~ ? ~~~~~ ? ~~~~~~~ ~~ ~~~ ~~~~~ ~~~ ~~~~~~~ pareil ! »\n(Je ~~~ ~~~~~~~~ ~~~~~ ~~~~~ ~~~~~~ ~~~~~~~ ~~~~~~~~ ~~~ ~~~~~~~~~ ~~ ~~~~~~~, ~~~~~~ ~~~~~…) ~~~~~ ~~~~~~~~ : ~~~~ j’avais sans doute ~~~~~~~ ~~~~ ~~~ ~~~~~, ~~~~~~~~ ~~’~~~ ~~~~ ~~~ ~~~~~~~ ~~~ ~~~ ~~~~~~~~~~ ~~’~~~~~~ ~~~~ ~~~ ~~~~~ ~~~~ ~~~~~ ~~~~ ~~~~~ ; ~~~~~ ~~~~ “~~~~~~~~~~~~”, ~~~~~ ~~~ ~~~~~~~~, ~~~~~~~~~~~~~~~ un élément de ~~~~~~~~~ ~~~~~~~~~~~ ~~~~ ~~’~~~~~~ ~~~~ ~~~~~~~~~~~ ~~~~~ ~~’~~~~~~, ~~~~. ~~~~~~~~~~~~, ~~~~~~~. ~~~~~ ~~~~~ ~~~~~ ~~’~~~~~~ ~~~~~~~~~, ~~~~~ ~~~ ~~~~~~ ~~~~~~~~~~~~~ ~~~~~~, ~~ ~~~~~~~~~~~. ~~~ ~~’~~ ~~~~~~~~ ~~~ passer la nuit ~~~~ ~~~~~~, ~~~~~ ~~~~~~~~~~~, ~~ ~~~~~ ~~~~~ ~~~ ~~~~ ~~~~~~~~~~, ~~’~~~~~~ ~~~-~~~~~~~ ~~~ ~~~~ ~~~~~~~. ~~~ ~~~~~ ~~~~~~~~~ ~~ ~~~~~~~~~, ~~~~~ minuit.\nJ’étais ~~~ ~~~~ ~~~~~~~~. ~~~~~ ~~~~ plaisirs faciles ont ~~~~ ~~~~~ ~~~ ~~~~~~~ ~~~~~~~~~ ~~~~ ~~~~~~~~~~~ ~~~ ~~~~~~~~~~~, ~~~ ~~~ ~~~~~~ ~~~~~~~ ~~’~~~ ~~ ~~~~~~~ ~~ ~~~~~ ~~~~~~~~~, ~~~ ~~~~~~ ~~’~~~~ ~~~~~-~~~~~~, ~~~ ~~~~~~~~ ~~~ ~~~~~~~~~~~~ qui m’ont rendu ~~~ ~~~~~~ ~~~~~~~. ~~~~~~~~ ~~~~~~ ~~~~~~~ ~~~~ ~~~~~ ~~~~ ~~~~~, ~~~~~ ~~~ ~~~~~~~~ ~~~ ~~~~~~ ~~~ ~~~~~~~, ~~~~ ~~~~~~~~ ~~~~~ ~~~~~ ~~~~~~~~~~, ~~~ ~~~ ~~’~~ ~~~~~~ ~~’~~~~~~~~~~~~. À deux heures ~~~ ~~~~~~, ~~~ ~~~~ ~~~ ~~~~~~ ~~~~~~~~ ~~~~ ~~’~~~~~, ~~ ~~~~~ ~~~~ ~~~ ~~~~~~ ~~~~~~~~, ~~~~~ ~~ ~~~~ ~~~~~~~~~~ ~~~~~-~~~~~, ~~’~~~ ~~’~~~~~~ ~~~ ~~~ ~~~~~~~~ ~~~ ~~~~~~~ avec St., était ~~~~~~~~~~~~~. ~~~~~ ~~~~ ~~~ ~~~~ ~~~~~~~~~~ ~~~ ~~~~~~, ~~~~ ~~~ ~~~~~~ ~~~~ ~~~~~ ~~~~~, ~~~~~~~ ~~~~ ~~~ ~~~~~~~~ ~~’~~~~~ ~~~~~~ ~~~~~~~~~~~~~~. ~~~~ ~~~~~~~~~~ ~~~~~~~~~~~~~ ~~~~~~ ~~~ ~~~~~~~, juste en amont ~~~ ~~~~~, ~~~~~ ~~~~~~~~~~~ ~~~~~ ~~~~~~. ~~~~~ ~~~~~~ ~~’~~~~~~ ~~~~~, ~~ ~~~ ~~~~~~~ ~~~~~~ ~~~~~~~ ~~~ ~~~~~~~~, ~~~~ ~~~~~~~ ~~~~~ ~~~~~~~ ~~~~-~~~~~~~ ~~~~ ~~~~~ ~~~~~~~~~~ ~~~ ~~~~~~~~ kiosque suspendu dans ~~’~~~~ ~~~-~~~~~~~ ~~’~~~~ ~~~~~~ ~~~~~~~~ ~~~~ ~~~~~~~ ~~~~~~~~~~~~, ~~~ ~~~~~~~~ ~~~~~~~~~~~~ ~~~ ~~~ ~~~~~~~~~~ du kaffeehaus de ~~~~~~~ ~~~ ~~~~~~~~, ~~~~~ ~~~ ~~~~~~, ~~~ ~~~~~~~~~~ ~~~~-~~~~~. ~~~~, ~~~~~, ~~~ c’est toucher au ~~~~~ ~~~~~ ~~~ ~~~~~~ ~~~ ~~~ ~~~~~~~~ ~~’~~~~~~~ : ~~~~ ~~~ ~~’~~~ ~~~~~ ~~’~~~~ ~~~~~~ ~~~~~~ ~~~~~~ ~~~~~~~ ~~~ ~~~~~~~. ~~~ ~~~~ ~~~~~~ ~~’~~~~~~~~~~~~~, ~~~~ ~~~~~~-~~~, ~~~~~ ~~~~ ne suffisent pas ~~ ~~~~~~~~~ ~~~ ~~~~~~~ ~~~~, ~~~~~~ ~~~ ~~~~~~ ~~~ ~~~~~~~~~~~~, ~~~~~~ ~~~~~~~~ ~~ ~~~~ ~~~~~, ~~~~~ ~~~~, ~~~~~ ~~~~~~ ~~ ~~’~~~~~~~~~~~~~~~ ~~~ ~~~~~~~~ ~~~~~~~~~~~, ~~~~~~~ ~~~ ~~~~, des niveaux, des ~~~~~~~ ~~~ ~~~~ ~~~~~~~ ~~~ ~~~ ~~~~~~~~~~~ ~~~’~~~ domine.\nLe ~~~~~~ ~~’~~~~~~~~ ~~~~~~ ~~~~~~~, ~~~~ ~~~~~~~~ ~~~~~ ~~’~~~~~~~ ~~~~~~~ ~~’~~~~ ~~~~~~ ~~~~~ ~~~ ~~~~~~. ~~~~ ~~~~~~~~~ ~~’~~~~~’~~~~~, ~~~ ne voit plus ~~~~ ~~~ ~~~~~~~ pins.\n(Je ~~~ ~~~~~~~~~~~~ ~~~ ~~~~~~ ~~~~, ~~ ~~~ ~~~~~~~~ ~~~~~~~~~~, ~~~~ ~~~~~~~ ~~~ ~~’~~~~~~~~, ~~~~~~ ~~~~ ~~~~~~~~, ~~~~ ~~~ ~~~~~ ~~~ ~~~ ~~~~~~~~~~~. ~~~~~~-~~~, depuis la chambre ~~~, ~~~~ ~~~~~ ~~~~~~ ~~~~~~ encore…)\nGênes, ~~~~~~ ~~~~~, ~~~~~~ ~~~ ~~~~~~~~~ ~~~~~, minuit. Journée ~~~~~ ~~~~~~~~, ~~~ ~~~~~-~~~~~~. ~~~~ ~~~~~~~ ~~~~ ~~~~~ ~~~~~~~~~~ ~~~ ~~~~~~ ~~~~~~ ~~~ sont pas les ~~~~~ ~~~~~~~, ~~~~ ~~~~~ ~~~~~~~~~ ~~~ ~~~~ ~~~~~ ~~~~~~~~~, ~~~~~ ~~~~~~~ ~~~~, ~~~~~ ~~~~~~~~~~~~ ~~~~~~~~~, ~~~~~ ~~~~~ ~~~~~~~~~~, ~~~~~~ ~~~~~~~~, ~~~ ~~~~~ ~~~ ~~ ~~~~~~~~ ~~~~~~~ ~~~~~~~~~~ à s’être épris, ~~~~~~ ~~~’~~~ ~~~~~~~ ~~~ ~~~ ~~~~~~ ~~~~~ ~~~~ ~~~~ ~~~ ~~~~~ ~~~~~~~~~~, ~~~ ~~~~~ ~~~~~~ ~~~~ ~~’~~~ ~~~ ~~~~~~ ~~~~~~~~ ~~~~~ ~~~~~~ ~~~~~~~~~~~~~~~~~ destiné.\nCombien ~~~ ~~~~~ ~~~-~~~ marché dans Lucques, ~~~~ ~~~~~ ~~~~ ~~~~~~, ~~~ ~~~~~~~ ~~~~~~~~, ~~~~~ ~~~~~~~~ ~~~~~ ~~~~~ ~~~~ ~~’~~~ ~~~~~~ ? ~~~ ~~~~~~ ~~~~~~~~ ~~~~ ~~~ ~~~~~~~ ~~~ ~~~ ~~~~~~~~ ~~~ ~~~ ~~~~~~, ~~~~~ de lutter, se ~~~~~~~~~~~, ~~~ ~~~~~~~~~ ~~~~~~~ ~~~ ~~~ ~~~~~ ~~~~~~~~ ~~~~~~~~~~~ ~~~ ~~~~~~ ~~~~~ ~~~~~~ ~~~~~~~~~~~~ ~~~~ ~~~~~~~~~~, ~~~~ ~~~~~~~~~, ~~~~ ~~~~~~~~~ ~~~ ~~~~~~’~~~~ ~~~~~. ~~~~~~~ ~~~ ~~’~~~~~~ ~~~~~~ jusqu’au sommet de ~~~ ~~~~~ ~~~~ ~~~~~~~~. ~~~~~ ~~~~~~~ ~~~’~~ ~~~ ~~~~ ~~~’~~~ ~~ ~~~ ~~~ ~~~~~~-~~~~~~, ~~~~~ ~~~~~ ~~~ ~~~~~~~~~~, ~~~~ ~~~~~ ~~~~ ~~~~ ~~~~~~~~, ~~~~ ~~~~~~~~~ ~~~~~~~ ~~~~ lui font un ~~~~~~~~. ~~’~~~~~~~~~~~~~ ~~ ~~~~~~~ ~~~ ~~~~~~~~~~~. ~~~~~ ~~~~~~~~~ ~~~~~~~~~~~~ ~~~~~~~ ~~~~ ~~~~~ ~~~~~~~~~~~~ ~~~ ~~~~~~~~~~~~ ~~~~ ~~~~~~~-~~~, ~~~~~~~ ~~~ ~~~~~~~~~~~ ~~~~~ ~~’~~~~ ~~~ ~~~~~~~~~, ~~ ~~~~~~~~~ ~~~~~~~~~ de mètres au-dessus ~~~~ ~~~~~~, ~~~~~~~~ ~~~~ ~~~ ~~~~~~~ ~~’~~~~ ~~~~~ ~~~ ~~~~~~~ ~~~~~~, ~~~~~~~~~~ ~~~ ~~~~~~~~~~. ~~~ ~~~~~~~ ~~~~ ~~~~ ~~~~ ~~~~~~~~~~~~~ ~~~ ~~’~~~~~~~~~, ~~~~ ~~~ ~~~~~~~~~ ~~~ ~~~~ la cite, et ~~~~~~~~ ~~’~~~ ~~~~~~ ~~~ ~~~~~~~. ~~~~~~ ~~~~ ~~~~~ ~~~~~ ~~~~~~ ~~’~~~~~~~~ ~~~ ~~~~~~~~ ~~~ ~~~~~~~~, ~~~~ ~~~~~ ~~~~~ ~~ ~~~~ ~~~~~~~~~ : ~~~~~~~ ~~~~~~ ~~~~~ ~~’~~~ ~~~~~~ ~~~~~, au-dessus des prairies ; ~~~~ ~~~~~~~ ~~~~~~~~~, ~~~~~~~~ ~~~~ ~~~ ~~~~~~~ ~~~ ~~~~~~, ~~ ~~~~~ ~~~ ~~’~~~~~~ ~~~ ~~~~ ; ~~~ ~~~~~~, ~~~~~ ~~~~ ~~~~~~~~~~~ ~~~ ~~~ ~~~~~~ ~~~ ~~~~~~~~~ ~~ ~~~~~~~~ leurs branches nues.\nNous ~~~~~~ ~~~~~ ~~~~~ ~~~~~~~~ ~~~~~~~~~~~ ~~~~~~~~~~ ~~~~~ ~~~~~~, ~~~~~ ~~~~~~ ~~~~~~ ~~~~~ ~~~~~~~ ~~~, ~~~~~ ~~~~~ ~~~~~~~~~ ~~~~ ~~~~~~. ~~’~~~~ ~~~ ~~’~~~~~~ ~~~~~ ~~~~ ~~~~~~~ ~~’~~~~~~~~~~~~ ~~~~~~~~~~~~~~, la première à ~~~~~~~~ ~~~~ ~~~~~~~~~~ ~~~~~~~~~~~ ~~~ ~~~~~~~~~~~~~ ~~~~~~ ~~~ ~~~ ~~~~~~ ~~~~~~, ~~~~ ~~~~ ~~~~~~~~ ~~~ ~~~~~~, ~~~ ~~~~~~~ ~~~~~~~~~ ~~~~ ~~~ ~~~~~~~~~, ~~~ ~~~~~~~~~~~, ~~~ ~~~~ ~~~~ Lorenzo, le palais ~~~~~~-~~~~~~~~, ~~~~ ~~~~~~~~~~ ~~~ ~~~~~~~~~~, ~~~ ~~~~ ~~~~ ~~~~~, ~~~ ~~~~~~~ ~~~~~~~~, ~~~~ ~~~~~, ~~~ ~~~~~~~ ~~~~~~~ ~~~ ~~~~~~~~, ~~~ ~~~~ ~~~~ ~~~~~~ ~~~ ~~~~ ~~~~~~ ~~~~~~’~~ la place Acquaverde ; ~~~ ~~~~~~~~ ~~ ~~~~~~~~ ~~~~ ~~~~~~~~ ~~~~~~~~~~~~ ~~~ ~~’~~~~~~~~~~, ~~~ ~~~~ ~~~~~~, ~~~ ~~~~ ~~~~~~~~, ~~~ ~~~~ ~~~~~~~~~~ ~~~ ~~~ ~~~~~~ ~~~~~~~~ ~~~~~~~. ~~~~~ ~~~~~~ ~~~~~. ~~~~~~~ animation nulle part. ~~~~~ ~~~~~ ~~~ ~~~~~ “~~~~~~~~~~”, ~~~~~ ~~’~~~~~~ ~~~~ ~~~~~~~ ~~~ ~~~~~~~~~~~ ~~~ ~~~~~~ ~~~~~~~ ~~~~~~~~ ~~~~~~~~~. ~~~ ~~~~~~~~~~ ~~~ ~~~~~~, ~~~~~ ~~~~~~ ~~~~~ ~~~~~ ~~~ ~~~ ~~~~~, non loin de ~~~ ~~~~~~~ ~~~ ~~~~~~~. ~~~~~ ~~~~~~~ ~~~~~ ~~~~ ~~~~~~~~ ; ~~~~~ ~~~~ ~~~~~ ~~~~ ~~~~~ ~~~ ~~~~~~~~~~ ~~~~~ ~~~~~~~ ~~~~~~~~, ~~~ ~~~~~~~, ~~~~ ~~~ ~~~~ ~~~~~~~~~~, ~~~ ~~~~~~~~~~ nommée, et par ~~~~ ~~~~~~~~~. ~~~~~~~ ~~ ~~~~~ ~~~ ~~~~ ~~~~~~~~ ~~~ ~~~~~~ ~~~ ~~~~~~~~~~ ~~~ ~~~~ ~~~~~~~. ~~~ ~~’~~ ~~ ~~~~~~ ~~~ ~~~~~~~, ~~~~~ ~~~ ~~~~~~ ~~~~~ ~~~~~~~~~~, ~~’~~~~~~~~~ architectural civil, fait ~~~ ~~~~~~~~~~ ~~~~~~~~~~, ~~~~ ~~~~~ ~~~ ~~~~~ ~~~~~~ ~~~~~~~~~~~~ ~~~ ~~~ ~~~~~ ~~~~~~~~~~ ~~~~~~. ~~~~~ ~~~~ ~~~~~~~ ~~~~~ ~~ ~~~~ ~~~~~ ~~~~~~~~~~~~~~. ~~~~ ~~~~~~~ ~~~ ~~~ ~~~~ du XVIe siècle ~~~~~ ~~~~~ ~~~ ~~~ ~~~~ ~~~~~~~~~~, ~~~ XVIIe ~~~~~~~ ~~~~~ ~~~~~ ~~~ ~~~ ~~~~ ~~~~~~ : ~~’~~~~ ~~~~~ ~~~’~~~~ ~~~~~ ~~~~~~~ ~~’~~~~~~~~~ ~~~ ~~~ ~~~~ ~~~~~~~ ~~~~~~ ~~~ meilleure architecture du ~~~~~~~~~~ ~~ ~~~~ ~~~~~~ ~~~ ~~~~~ ~~~~~~~~~ ~~~~~~~~~.\nvoir l’entrée du lundi 16 décembre 1985 et son image dans Le Jour ni l’Heure


Toyota Motorsport - Wikipedia\nToyota Motorsport GmbH (Toyota Team Europe betek 1993) a zo un izembregerezh ar saver kirri japanat Toyota a rede e redadegoù kirri evel kevezadeg bed ar rallioù, 24 eurvezh ar Mañs hag ar Formulenn 1. Krouet e oa bet gant Ove Andersson.\n1.1 Canadian-American Challenge Cup (Can-Am)\n1.2 Ar Rallioù\n1.3 An Andur\n1.4 Ar Formulenn 1\n1.4.1 Ganedigezh ar skipailh\n1.4.2 Ur c'hrog diaes\n1.4.3 Ur bloavezh mat\n1.4.4 Amzerioù diaesoc'h\n1.4.5 Traoù gwelloc'h a-raok mont kuit\n1.4.6 Disoc'hoù e kevezadeg bed ar Formulenn 1\n2.1 Lammoù diavaez\nAr Toyota ket-ofisiel kentañ a rede e redadegoù kirri a oa ur c'hCrown e Round Australia Rallye e 1957. Echu a oa ar redadeg gantañ daoust 17 000 km a hentoù en Aostralia.\nCanadian-American Challenge Cup (Can-Am)Aozañ\nPa zo diorret ar Toyota 2000 GT gant skipailh Jiro Kawano e 1967 eo dibabet gant Toyota redek e kevezadegoù Andur e Norzh-Amerika e Can-Am, gant ar Toyota 7.\nAr Toyota Celica e 1984\nAr Toyota ofisiel kentañ a rede e rallioù a zo bet toullet e 1972, gant Ove Andersson evit bleniañ. Ur Toyota Celica 1600 GT a oa. Echu eo ar redadeg gantañ 9vet e ralli Bro-Saoz, o c'hounit e rummad. Krouet eo bet Toyota Team Europe e 1975 e Brussel, evit fardañ ar Toyotaioù Celica ha Corolla evit ar rallioù. Gounezet eo bet Ralli ar 1000 lenn e 1977 bleniet gant Hannu Mikkola war ur Corolla Levin 1600 TE27.\nE 1979 a ya an TTE da Gologn ha gounit a ra ralli Zeland-Nevez e 1982. Kregiñ a ra ar Rummad B e rallioù e 1983, ha redet e vez bet gant an TTE Celicaioù Twin-Cam Turbo gant 290 marc'h. Gounit a ra Toyota c'hoazh ha c'hoazh betel 1986. 370 marc'h a zo e-barzh ar Celica er mare-se, met barnet a zo ar Rummad B re zañjerus, ar pezh a lakaat ar galloudegezh sportel da arabat ar Rummad-se.\nE 1987 a ya er-maez ar Supra MKIII Turbo evit fardañ ar c'heflusker 3 litrad (7M-GTE) gant 490 marc'h. Gounit a ra ar Ralli Hong Kong-Beijing. Met e miz Gwengolo 1987, e-pad 19vet Ralli Aod an Olifant, Supra Björn Waldegard a zo en eil blas pa blad karr-nij an TTE, o lazhañ rener ar redadeg Henri Liddon hag e skoazeller Nigel Harris. Bet e oa Liddon kenvlenier Andersson etre 1977 ha 1980. Pep Toyota ofisiel a ya kuit eus ar redadeg.\nAr Formulenn 1Aozañ\nJarno Trulli e 2009.\nRenerien ha vlenierien\nPriz Bras kentañ\nPriz Bras diwezhañ\nNiverenn ar Prizioù Bras 139\nPlasoù pol 3\nTroioù gwellañ 3\nTitloù ar saverien 0\nTitloù ar vlenierien 0\nGanedigezh ar skipailhAozañ\nUr c'hrog diaesAozañ\nUr bloavezh matAozañ\nTraoù gwelloc'h a-raok mont kuitAozañ\nDisoc'hoù e kevezadeg bed ar Formulenn 1Aozañ\n2002 Panasonic Toyota Racing TF102 Toyota V10 Michelin\nAllan McNish 17 2 9vet\n2003 Panasonic Toyota Racing TF103 Toyota V10 Michelin\nCristiano Da Matta 16 16 8vet\nTF104B Toyota V10 Michelin\nJarno Trulli 18 9 8vet\nTF105B Toyota V10 Michelin\nRalf Schumacher 18 88 4\nTF106B Toyota V8 Bridgestone\nRalf Schumacher 18 35 6vet\n2007 Panasonic Toyota Racing TF107 Toyota V8 Bridgestone\nRalf Schumacher 17 13 6vet\n2008 Panasonic Toyota Racing TF108 Toyota V8 Bridgestone\nTimo Glock 18 56 5\n2009 Panasonic Toyota Racing TF109 Toyota V8 Bridgestone\nKamui Kobayashi 17 59,5 5\n(en) (de) Lec'hien ofisiel\n(en) (ja) Dielloù lec'hienn ofisiel an Toyota F1 Team\nAdtapet diwar « https://br.wikipedia.org/w/index.php?title=Toyota_Motorsport&oldid=1477878 »\nDernière modification le 4 Ebr 2013, à 21:17


Pajenn:Perrot - Bue ar Zent.djvu/137 - Wikimammenn\nPajenn:Perrot - Bue ar Zent.djvu/137\nHag o vezan pignet betek an Templ, e reas an dro anezan hag e lavaras d’e ziskibien : « Gwelet a ret an holl dreo-ze ? En gwirione, m’hen lavar d’ac’h, ne chomo ket aze eur men war men, hep bezan diskaret.  »\nAr c’homzou-ze diwar-benn dismantr kêr ha Templ Jeruzalem, ugent vla goude m’oant bet lavaret gant Jezuz-Krist, a oa skrivet en Aviel gant sant Lukas, sant Vaze ha sant Mark ; ugent vla-all goude, e weled aneze o tont da wir. Abaoue m’oant kouezet dindan galloud impalaered Rom, ar Judevien a veze dalc’h-mat o klask en em zizober diouz o mistri neve. Er bla 65, dreist-oll, e savas eur reveulzi vras er Jude, hag eleiz a Romaned a oe lazet. Raktal, ar jeneral Vespasian a gerzas warneze gant eun arme vras. Treuzi a reas ar Galile, pignal a reas er Jude ; e oa o vont da lakat seziz war Jeruzalem, pa deuas ar c’hêlou betek ennan e oa hanvet da impalaer (69).\nKerkent, ec’h eas da Rom hag e lezas gant e vab Titus ar garg da genderc’hel ar brezel. Heman en em gavas e-tal ar gêr zantel, war-dro goueliou Pask 70, gant 60.000 den. Kelc’hian a reas kêr a bep tu. Ar seziz-ze a badas pemp miz, ha netra ken gwaz ne oe gwelet biskoaz.\nJeruzalem a oa neuze eur gêr vras, hag o vezan m’oa digor amzer Bask, e oa enni kalz muioc’h a dud c’hoaz eget kustum. Dont a reas hepdale da vezan eur skeuden eus an ifern : ar brezel, ar vosen hag ar gernez a waske anezi er mêmes amzer.\nEleiz a dud a glaske tec’hel ; mes kement hini a veze tizet, a veze staget ouz ar groaz, ha kement a dud a oe krusifiet er mêziou tro-war-dro, ma ne gaved mui na plas, na koat da zevel ken a groaziou.\nEn kêr, e varve kement a dud, ma teuas ar re veo da skuizan o sebelian ar re varo. Ar pried a ziframme an tamm eus genou he fried ; ar mab, eus genou an tad ; ar vamm eus genou he bugel hanter-varo gant an naon, etre he diwrec’h. Eur wreg a oe gwelet o lazan hag o tibri he c’hrouadur.\nPa deuas ar Romaned a benn da dreuzi mogeriou kêr, 1.100.000 Judeo a oa marvet ; 100.000 a oe prizoniet ; an tier a oe diskaret ; an Templ a oe devet , ha gantan sakrifisou an amzer goz a oa tremenet evit biken.\n↑ Sant Lukas, XIVet pennad, 43, 44et koublad.\n↑ 1130 vla a oa abaoue m’oa bet diazezet gant Salomon, ha 639 vla abaoue m’oa bet adnevezet gant Zorobabel. Eiz miz kentoc’h, an tân-gwall an evoa diskaret ive Templ ar falz-doue Jupiter, en Rom. Doue a felle d’ezan gwelet an templou koz o vont d’an traon, da rei o flas da re Jezuz-Krist.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/137&oldid=140378 »


Daou viliard a euroioù evit an implij\nlundi 18 janvier 2016 à 21:04 Par Nolwenn Quioc, France Bleu Breizh Izel\nKinniget eo bet ur raktres evit an implij gant prezidant ar Republik François Hollande. Muzulioù a vo kemeret buan-tre evit lakaat an niver a dud dilabour da zigreskiñ. Goulennet hon eus da Andre ar Gars, paotr ar CFDT, petra a soñj dezhañ eus lod eus kinnigoù ar prezidant.\nAr prezidant François Hollande en deus kinniget ur raktres evit an implij © Maxppp\n"An implij a zo ar gudenn nemeti a dalv ar boan er mare-mañ, estreget ar surentez". Evit François Hollande eo sklaer an traoù : ret eo lakaat an niver a dud dilabour da vont war zigresk. Mod-all en deus prometet ne vo ket war ar renk evit an dilennadegoù prezidant a vo ar bloaz o tont.\nKinniget eo bet gantañ un heuliad muzulioù. En o-zouez emañ ur raktres bras stummañ an dud dilabour. 500 000 anezho a vo o stummañ, neuze, gant ur milion a euroioù lakaet gant ar Stad.\nAbaoe pell e c'houlenemp-ni an dra-se - Andre ar gars, ezel eus ar CFDT\n"Goulenn a raemp-ni er CFDT an dra-se abaoe pell zo" eme Andre ar Gars, ezel eus ar CFDT. "An embregerezhioù o deus ezhomm barregezhioù ha n'int ket ar memes re hag a-raok. Hag evit lod, chomet e-pad pell war o fost-labour ha lisañsiet war-lerc'h, eo diaes dezho adkregiñ hep stummadur hir a-walc'h."\nAesoc'h e vo ivez d'ar re o deus c'hoant ober studioù pleutrek, pe kaout ur c'hevrad deskerezh pe ur c'hevrad labour micherelaat, lec'h ma vez tu en em stummañ e-pad ar vuhez.\n2000 euro evit ar stalioù a c'hopr tud e CDI\nMod all eo bet lakaet ar bouez gant ar prezidant diwar-benn ur skoazell a vo roet, adalek bremañ, d'ar stalioù a vo o c'hoprat tud e CDI, pe e CDD hiroc'h eget 6 miz. 2000 euro a vo roet d'an embregerezh.\nEvit Andre ar Gars,"an dra-se a c'hell sikour. Peurvuiañ, ar re a oa prest da c'hoprañ tud a c'hopr gant ar skoazell-se. Met n'eo ket sur tamm ebet e broudfe ar re ne oant ket e soñj goprañ tud. Evit goprañ tud eo ret kaout labour, hag evit kaout labour eo ret kaout ur marc'had a gerzh mat en-dro."\nGwelloc'h sikour ar re zilabour abaoe pell eget ar stalioù - Andre ar Gars\nHag evit ar CFDT, gwelloc'h eo harpañ ar re a zo dilabour abaoe pell eget ober profoù, evel ma lavar Andre ar Gars, d'ar batroned. Un dra zo sur : ret eo ober traoù evit an implij. Hervez ar sifroù diwezhañ e oa 3 574 800 den dilabour er vro ha 155 700 e Breizh, da lavaret eo 9,1% eus an dud a c'hellfe labourat.\nFauteuils roulants, parfums et solidarité pour les sinistrés de l'Aude\nDérèglement climatique : des bananes poussent en Côte d'Or